open-index/open-wikipedia-markdown huggingface dataset:
လပန

**မြှောက်ပင့်၍ပြောခြင်း**

လပနာ, အာလပနာ, သလ္လပနာ, ဥလ္လပနာ, သမုလ္လပနာ, ဥန္နဟနာ, သမုန္နဟနာ, ဥက္ကာစနာ, သမုက္ကာစနာ, အနုပိယဘာဏိတာ, စာတုကမျတာ, မုဂ္ဂသူပျတာ, ပါရိဘဋျတာဟု (၁၃)ပါးသော လပနာများ ရှိသည်။

၁။ **လပနာ** = ပစ္စည်းရလို၍ မြှောက်ပင့်၍ပြောခြင်း၊

၂။ **အာလပနာ** = ဒကာက မပင့်ဖိတ်ဘဲ “ငါလာခဲ့မည် ”ဟု တင်ကြို၍ ဆိုခြင်း၊ တစ်နည်း  = မည်သည့်မင်း, အမတ်, သူဌေး, ဗိုလ်မှူးသည် ငါ့ကို အလွန် ကြည်ညို၏၊ ငါသည် မည်သည့် ရာထူးရှိ ပုဂ္ဂိုလ် ဖြစ်၏၊ စသည်ဖြင့် မိမိကိုယ်ကို မြှောက်၍ ဆိုခြင်း။

၃။ **သလ္လပနာ** = ဒကာတို့နှင့် ဆန့်ကျင်မည်ကို ကြောက်၍ အလိုက်သင့် အခွင့်ပေးကာ ကောင်းစွာ ဆိုခြင်း။

၄။ **ဥလ္လပနာ** = ကျောင်းဒကာကြီး, ရဟန်းဒကာကြီး, ဗိုလ်မှူးကြီး, မင်းကတော်ကြီး စသည်ဖြင့် ကြီးတစ်လုံးကို သုံး၍ မြှောက်ကာ ပင့်ကာ ဆိုခြင်း။

၅။ **သမုလ္လပနာ** = ခပ်သိမ်းသော အဖို့အားဖြင့် လွန်စွာ မြှောက်ပင့်၍ ဆိုခြင်း။

၆။ **ဥန္နဟနာ** = ဆင့်ကာဆင့်ကာ ရစ်၍ ဆိုခြင်း၊ ရှေ့နှစ်အခါတွေက ဤ အချိန်၌ ကောက်ဦး ပဲဦး လှူကြသည်၊ ယခု မလှူပြီလော? လှူဒါန်းပါမည်ဟု ဝန်မခံမချင်း ဆင့်ကာဆင့်ကာ ရစ်၍ ဆိုခြင်း။

၇။ **သမုန္နဟနာ** = ခပ်သိမ်းသော အဖို့အားဖြင့် လွန်စွာ ရစ်ပတ်၍ ဆိုခြင်း။

၈။ **ဥက္ကာစနာ** = ချီးကျူး၍ပြခြင်း ဤဒါယကာသည် ငါ့ကို ဘယ်အခါမှ မမေ့၊ လှူစရာရှိလျှင် ငါ့အားသာ လှူသည် စသည် ပြောဆိုခြင်း။

၉။ **သမုက္ကာစနာ** = ခပ်သိမ်းသော အဖို့အားဖြင့် အဖန်ဖန် ချီးကျူး၍ ပြောဆိုခြင်း။

၁၀။ **အနုပိယဘာဏိတာ** = အမှန်ကို မငဲ့၊ ချစ်ခင်အောင် အဖန်ဖန် များစွာ ဆိုခြင်း။

၁၁။ **စာတုကမျတာ** = မိမိကိုယ်ကို နှိမ်ချ၍ ခင်ဗျား, ကျွန်တော်, ဟုတ်ကဲ့ စသည်ဖြင့် အောက်ကျစွာ ဆိုခြင်း။

၁၂။ **မုဂ္ဂသူပျတာ** = ပဲနောက်ဟင်းအလား မဖောက်ပြန်သော (ဝါ) ကျက်သော ပကတိပဲနောက်က နည်း၏၊ ဖောက်ပြန်၍ မကျက်သော ဝိကတိ ပဲနောက်က များ၏၊ ထို့အတူ ဒါယကာ ဒါယိကာမတို့ ကျေနပ်အောင် ပကတိအမှန် နည်း၍ ဝိကတိအမှား များများ ဆိုခြင်း။

၁၃။ **ပါရိဘဋျတာ** = ကလေးငယ်တို့ကို အထိန်းသည်ကဲ့သို့ ရင်ခွင်ဖြင့် ပခုံးဖြင့် ချီပိုးခြင်း။

## ကိုးကား
ကုဟန

**အံ့ဩဖွယ်ပြုခြင်း သုံးပါး**

၁။ ပစ္စယပဋိသေဝနကုဟနာ၊

၂။ သာမန္တဇပ္ပနကုဟနာ၊

၃။ ဣရိယာပထသန္နိဿိတကုဟနာဟု အံ့ဩဖွယ်ပြုခြင်း သုံးပါး ရှိ၏၊
## ၁။ ပစ္စယပဋိသေဝနကုဟနာ
ဒါယကာ ဒါယိကာမတို့က ပစ္စည်းလာဘ်ဖြင့် လာလှူသောအခါ အလိုနည်းပါးလေဟန် ပယ်လှန်၍ အတင်းလှူလျှင်ဖြစ်စေ, များများလှူလျှင်ဖြစ်စေ အသင်တို့အား ချီးမြှောက်သောအားဖြင့် အလှူခံရတော့မည်ဟု ဆို၍ ထပ်ခါ ထပ်ခါ လှူချင်အောင် လာဘ်များများရအောင် အံ့ဩဖွယ်ပြုခြင်း စသည်တို့တည်း။

## ၂။ သာမန္တဇပ္ပနကုဟနာ
ယုတ်မာသော အလိုဆိုးဖြင့် ဈာန်ရပုဂ္ဂိုလ် အရိယာပုဂ္ဂိုလ်ဟု မှတ်ထင်စရာစကားဖြင့် အံ့ဩဖွယ်ပြုခြင်း သူတစ်ပါးကို ပြောသကဲ့သို့ မိမိနှင့် နီးစပ်အောင်ပြောခြင်း, အလိုဆိုးဖြင့် ကိုယ်နှုတ်ကို လူရှေ့သူရှေ့၌ လွန်စွာ စောင့်စည်းဟန်ဆောင်၍ အလွန် မျက်မှောင်ကြုတ်ခြင်း, အံ့ဩစေခြင်း စသည်တည်း။

## ၃။ ဣရိယာပထသန္နိဿိတကုဟနာ
ယုတ်မာသော အလိုဆိုးဖြင့် သူတစ်ပါးတို့ ချီးမွမ်းအောင် အထင်ကြီးအောင် ပြုအပ်သော သွား, ရပ်, ထိုင်, လျောင်း, ဣရိယာပုထ်တို့ဖြင့် ပြုရိုးပြုစဉ် မဟုတ်ဘဲ ဖြည်းဖြည်းသက်သာ ဟန်ဆောင်ကာ လူအများ မြင်ရာ၌သာ အံ့ဩဖွယ်ပြုခြင်း စသည်တည်း။ ထိုသို့ အထင်ကြီးအောင် ဟိတ်ဟန်ဆောင် အားထုတ်မှုဖြင့် ရလေသမျှ ပစ္စည်းတို့ကို သုံးဆောင်ခြင်းသည် မိစ္ဆာဇီဝပင် ဖြစ်၏၊

## ကိုးကား
ဣန္ဒြိယသံဝရသီလ

*ဣန္ဒြိယသံဝရသီလ** ဆိုသည်မှာ စက္ခု၊ သောတ၊ ဃာန၊ ဇိဝှါ၊ ကာယ၊ မန ဟူသော **ဣန္ဒြေ (၆) ပါး** တို့၌ အကုသိုလ်တရားများ မဖြစ်ပေါ်လာအောင် စောင့်စည်းခြင်းကို ဆိုလိုသည်။ ဤသီလသည် စတုပါရိသုဒ္ဓိသီလ လေးပါးတွင် တစ်ပါးအပါအဝင် ဖြစ်သည်။

### နိမိတ်နှင့် အနုဗျဉ္ဇနကို မယူခြင်း
ဣန္ဒြေစောင့်စည်းရာတွင် အာရုံများကို မြင်တွေ့၊ ကြားသိရသည့်အခါ ကိလေသာဖြစ်စေမည့် နည်းလမ်းဖြင့် မယူဆရန် လိုအပ်သည် -
*   **နိမိတ် မယူခြင်း -** မိန်းမ၊ ယောက်ျား ဟု သိခြင်း၏ အကြောင်းဖြစ်သော ပုံသဏ္ဌာန်များ၊ ရာဂဖြစ်ကြောင်း **သုဘနိမိတ်**၊ ဒေါသဖြစ်ကြောင်း **ပဋိဃနိမိတ်** တို့ကို စိတ်ဝယ်မမှတ်ယူရပေ။
*   **အနုဗျဉ္ဇန မယူခြင်း -** လက်၊ ခြေ၊ ပြုံးရယ်ခြင်း၊ စကားပြောခြင်း စသည့် ကိလေသာကို အဖန်ဖန် ဖြစ်ပေါ်စေတတ်သော အစိတ်အပိုင်း အခြင်းအရာများကို စိတ်ကူးမယဉ်ရဘဲ ဟုတ်တိုင်းမှန်စွာသာ ရှုမြင်ရမည်။

### ဇောခဏ၌ စောင့်စည်းခြင်း
ဣန္ဒြေစောင့်စည်းခြင်းသည် စက္ခုပသာဒ (မျက်စိ) ၌ ရှိသည်မဟုတ်ဘဲ **ဇော** ခဏ၌သာ ရှိသည်။ ဇောခဏ၌ သီလ၊ သတိ၊ ဉာဏ်၊ ခန္တီ၊ ဝီရိယ ဟူသော **သံဝရ (၅) ပါး** ဖြစ်ပေါ်နေပါက ဣန္ဒြေစောင့်စည်းသည် မည်သည်။ မြို့တံခါးကို ပိတ်ထားပါက သူခိုးများ မဝင်နိုင်သကဲ့သို့ ဇောလုံပါက ဣန္ဒြေအားလုံး လုံခြုံသည်။

### သတိဖြင့် ဖြည့်ဆည်းခြင်း
ဣန္ဒြိယသံဝရသီလကို **သတိ** ဖြင့် ပြည့်စုံစေရသည်။ သတိဖြင့် စောင့်ရှောက်ထားပါက အဘိဇ္ဈာ (လောဘ) နှင့် ဒေါမနဿ (ဒေါသ) တို့ မနှိပ်စက်နိုင်ပေ။ ဤသီလ မပြည့်စုံပါက **ပါတိမောက္ခသံဝရသီလ** သည် စောင်းရန်းအကာမရှိသော ကောက်ခင်းကဲ့သို့ အရှည်မခံနိုင်ပေ။

### ထင်ရှားသော ပုံစံများ
ဣန္ဒြိယသံဝရသီလကို အသက်ပေး၍ စောင့်ထိန်းခဲ့ကြသော မထေရ်မြတ်များ၏ သာဓကများကို ဖော်ပြထားပါသည် -
*   **မဟာတိဿမထေရ် -** ခရီးသွားစဉ် မိန်းမတစ်ဦး၏ ရယ်သံကို ကြားရသော်လည်း သုဘနိမိတ်ကို မယူဘဲ သွားရိုးကို မြင်သည်နှင့် "အရိုးစု" ဟုသာ ဟုတ်တိုင်းမှန်စွာ နှလုံးသွင်းကာ ဈာန်ရပြီး ရဟန္တာဖြစ်ခဲ့သည်။
*   **စိတ္တဂုတ္တမထေရ် -** ကုရဏ္ဍကလိုဏ်ဂူအတွင်း နှစ်ပေါင်း (၆၀) ကြာ နေထိုင်သော်လည်း ဣန္ဒြေကို စောင့်စည်းသဖြင့် လိုဏ်ဂူအမိုးရှိ လှပသော ဆေးရေးရုပ်များကို တစ်ခါမျှ မော်မကြည့်ခဲ့ဖူးပေ။
*   **မဟာမိတ္တမထေရ် -** ရဟန်းပြုသည်မှစ၍ မာတုဂါမ (မိန်းမ) ကို ကိလေသာစိတ်ဖြင့် တစ်ခါမျှ မကြည့်ခဲ့ဖူးသော မိမိ၏ ဣန္ဒြိယသံဝရသီလ သစ္စာတန်ခိုးကြောင့် မိခင်၏ ရောဂါကို ပျောက်ကင်းစေခဲ့သည်။

အချုပ်အားဖြင့် ဣန္ဒြိယသံဝရသီလသည် **သမာဓိ** နှင့် **ဝိပဿနာဉာဏ်*' ဖြစ်ပေါ်ရန်အတွက် အခြေခံအကျဆုံးနှင့် အလွန်အရေးကြီးသော စောင့်စည်းမှု ဖြစ်သည်။

### ဆက်လက်ဖတ်ရှုရန်
* [မဟာဗုဒ္ဓဝင်](https://my.wikisource.org/wiki/မဟာဗုဒ္ဓဝင်/၆-_ပါရမီတော်ခဏ်း_(ခ)_သီလပါရမီ#(၂)_ဣန္ဒြိယသံဝရသီလ)
* အနတ္တဒီပနီ
* [ဝိနည်းပဒေသာသင်တန်း](https://my.wikisource.org/wiki/ဝိနည်းပဒေသာသင်တန်း/သီလ_(၄)မျိုး#၂။_ဣန္ဒြိယသံဝရသီလ)
* ဝိသုဒ္ဓိမဂ်အရသာ
* အခြေပြုပဋ္ဌာန်း_တရားတော်
* ဣန္ဒြိယသံဝရသီလ ပြည့်စုံအောင်

### ကိုးကား 
ကဏ္ဍ:ဗုဒ္ဓဘာသာ ဝေါဟာရများ
မောင်နူ အစုအပြုံလိုက် သတ်ဖြတ်မှု

**မောင်နု အစုအပြုံလိုက် သတ်ဖြတ်မှု**သည် ၂၀၁၇ ခုနှစ် ဩဂုတ်လ ၂၇ ရက်နေ့တွင် မြန်မာနိုင်ငံ ရခိုင်ပြည်နယ်၊ မောင်တောမြို့နယ်  မောင်နူရွာ ရွာသူရွာသားများဖြစ်သော ရိုဟင်ဂျာလူမျိုးများအား မြန်မာ တပ်မတော် (ကြည်း)က အစုအပြုံလိုက် သတ်ဖြတ်ခဲ့သည့် ဖြစ်ရပ် ဖြစ်သည်။ ၂၀၁၈ ခုနှစ် ဖေဖော်ဝါရီလတွင် ထွက်ပေါ်လာခဲ့သော ဗီဒီယိုဖိုင်အရ အစိုးရနှင့် စာချုပ်ချုပ်ဆိုထားသော အလုပ်သမားများက မောင်နူရွာ နေရာဒေသများကို ဘူဒိုဇာများဖြင့် ဖြိုခွင်းခဲ့သည့်ကို ရိုက်ကူးထားသော ဗီဒီယိုဖိုင်တွင် ရုပ်အလောင်းများနှင့် အလောင်းထည့်ထားသော အိတ်များကို မြင်တွေ့ခဲ့ရသည်။

## နောက်ခံ 
ရိုဟင်ဂျာလူမျိုးများသည် မြန်မာနိုင်ငံ ရခိုင်ပြည်နယ် မြောက်ပိုင်းတွင် အဓိကနေထိုင်ကြပြီး ကမ္ဘာပေါ်တွင် နှိပ်စက်ညှဉ်းပန်းမှုအရှိဆုံး လူနည်းစုများထဲမှ တစ်ခုအဖြစ် သတ်မှတ်ခံထားရသူများ ဖြစ်သည်။ မြန်မာနိုင်ငံတွင် ရိုဟင်ဂျာများကို နှိပ်စက်ညှဉ်းပန်းမှုသည် ၁၉၇၀ ဆယ်စုနှစ်ကတည်းက ဖြစ်သည်။ ထိုအချိန်မှစ၍ ရိုဟင်ဂျာလူမျိုးများသည် အစိုးရနှင့် အမျိုးသားရေးဝါဒီ ဗုဒ္ဓဘာသာဝင် များ၏ နှိပ်စက်ညှဉ်းပန်းမှုရာ ပစ်မှတ်အနေဖြင့် ဖြစ်လာခဲ့သည်။ နိုင်ငံတွင်းရှိ ဘာသာရေးအုပ်စုအမျိုးမျိုးကြား တင်းမာမှုများအပေါ် ယခင်စစ်အစိုးရများက မကြာခဏ အမြတ်ထုတ်လေ့ရှိသည်။  ၂၀၀၅ ခုနှစ်တွင် ကုလသမဂ္ဂဒုက္ခသည်များဆိုင်ရာ မဟာမင်းကြီးရုံးသည် ဘင်္ဂလားဒေ့ရှ်နိုင်ငံမှ ရိုဟင်ဂျာများ နေရပ်ပြန်ရေးတွင် အကူအညီပေးခဲ့သော်လည်း ဒုက္ခသည်စခန်းများတွင် လူ့အခွင့်အရေးချိုးဖောက်မှု စွပ်စွဲချက်များသည် ယင်းကြိုးပမ်းမှုကို ခြိမ်းခြောက်ခဲ့သည်။ ၂၀၁၂ ခုနှစ်တွင် လူမျိုးရေးအဓိကရုဏ်းများ ဖြစ်ပွားပြီးနောက် ၂၀၁၅ ခုနှစ်က ဒုက္ခသည်စခန်းများတွင်  ရိုဟင်ဂျာ ၁၄၀,၀၀၀ ခန့် ကျန်ရှိနေခဲ့သည်။

၂၀၁၇ ခုနှစ် ဩဂုတ်လ ၂၅ ရက်နေ့တွင် အာရကန်ရိုဟင်ဂျာ ကယ်တင်ရေးတပ်မတော် (ARSA) သည် မြန်မာစစ်တပ်အား ဒုတိယအကြိမ် အကြီးစား တိုက်ခိုက်မှုကို ပြုလုပ်ခဲ့ရာ အရပ်သားများကို ပစ်မှတ်ထား တိုက်ခိုက်သည့် အစိုးရ၏ "နယ်မြေရှင်းလင်းရေး" စစ်ဆင်ရေးသစ်များ ဖြစ်ပေါ်စေခဲ့သည်။ သေနတ်သံကြားသော အနီးအနားရွာများမှ ထွက်ပြေးလာသောရိုဟင်ဂျာ အများအပြားသည် မောင်နူရွာတွင် ခိုလှုံနေခဲ့ကြသည်။ 

## သတ်ဖြတ်မှု 
၂၀၁၇ ခုနှစ် ဩဂုတ်လ ၂၇ ရက်နေ့ နံနက် ၁၁:၀၀ နာရီခန့်တွင် တပ်မတော် (ကြည်း) တပ်ရင်း (၅၆၄)  မှ တပ်ဖွဲ့ဝင် ဒါဇင်ပေါင်းများစွာသည် မောင်နူရွာသို့ ရောက်ရှိလာပြီး ရိုဟင်ဂျာ ရွာသားများအား ၎င်းတို့၏နေအိမ်များတွင် ပုန်းအောင်းနေရန် တောင်းဆိုခဲ့သည်။ အစုလိုက်အပြုံလိုက်သတ်ဖြတ်မှုမှ အသက်ရှင်ကျန်ရစ်သူ ၃၇ ဦး၏အဆိုအရ စစ်သားတစ်ဦးက ရွာသားများကို အပြင်ထွက်ရန် တောင်းဆိုခဲ့ပြီး မည်သူမျှမရှိချိန်တွင် စစ်သားများက နေအိမ်များကို ပစ်ခတ်ခဲ့ကြောင်း သိရသည်။  ထို့နောက် စစ်သားများသည် နေအိမ်များသို့ ဝင်ရောက်စီးနင်းကာ အဖိုးတန်ပစ္စည်းများကို ယူငင်ခြင်း၊ အမျိုးသမီးများအား နှိပ်စက်ခြင်း၊ အမျိုးသားနှင့် ယောက်ျားလေးများအား ဖမ်းဆီးထိန်းသိမ်းခြင်းများ ပြုလုပ်ခဲ့သည်။  ဖမ်းဆီးခံထားရသော အမျိုးသားအချို့ကို ကွပ်ကဲရေးမှူး၏ အမိန့်ဖြင့် ကွပ်မျက်ခဲ့ကြောင်း သိရသည်။

## ဆက်စပ်ဖတ်ရှုရန် 
* ဂူဒါပြင် အစုအပြုံလိုက် သတ်ဖြတ်မှု
* အင်းဒင် အစုအပြုံလိုက် သတ်ဖြတ်မှု
* ရိုဟင်ဂျာ လူမျိုးတုံးသတ်ဖြတ်မှု
* မြန်မာနိုင်ငံတွင် ဖြစ်ပွားခဲ့သော အစုအပြုံလိုက် သတ်ဖြတ်မှုများ

## ကိုးကား 
ကဏ္ဍ:မြန်မာနိုင်ငံ၏ ပြည်တွင်းပဋိပက္ခများ
ကောရက်စ် အင်ဂျင်နီယာလုပ်ငန်း

**ကောရက်စ် အင်ဂျင်နီယာလုပ်ငန်း** သည် အေသင်မြို့အခြေစိုက် ဂရိမော်တော်ကားထုတ်လုပ်ရေးလုပ်ငန်းဖြစ်ပြီး အင်ဂျင်နီယာနှင့် ဗိသုကာပညာရှင် ဒီမီထရစ် ကောရက်စ် မှ စတင်ထုတ်လုပ်ခဲ့ခြင်းဖြစ်သည်။ ကုမ္ပဏီသည် မတူညီသော ကားအမျိုးအစားများကို ထုတ်လုပ်ပြီး ၎င်း၏အင်ဂျင်များကို ချက်ဗ်ရိုလက် မှ မောင်းနှင်ပါသည်။

## ကိုးကား 
ကဏ္ဍ:ကားကုမ္ပဏီများ
ကဏ္ဍ:ဂရိနိုင်ငံ၏ ကုမ္ပဏီများ
ပဝါရိတ်သင့်ခြင်း

ရဟန်းတော်သည် ဘောဇဉ် (၅) မျိုးကို ဘုဉ်းပေးနေရာ တစ်ဝက်လောက် ဘုဉ်းပေးပြီးနောက် ကျန်တချို့ကို ဆက်လက် ဘုဉ်းပေးနေစဉ် ဆွမ်း၊ ဆွမ်းဟင်းများ လာ၍ လိုက်ရာ “တော်ပြီ” ဟု တားမြစ်လျှင် ပဝါရိတ် သင့်၏။ ထိုသို့ ပဝါရိတ် သင့်ပြီးနောက် ဣရိယာပုထ် တစ်မျိုး ပြောင်းပြီးပါလျက် အတိရိတ်ဝိနည်းကံ မပြုဘဲ၊ ဂိလာန၏ အကျန်လည်း မဟုတ်ဘဲ ခဲဖွယ်ဘောဇဉ်ကို ဆက်စားလျှင် အာပတ် သင့်၏။ 
	

ရှေးအခါက ဆွမ်းကပ်ရာ၌ တစ်ပါးစီ တန်း၍ ဆွမ်းစားလေ့ ရှိကြ၏။ ဟင်း စသည်ကို လိုက်သူများက အစမှ အဆုံးတိုင် တစ်ပါးပြီးတစ်ပါး လှည့်၍ လိုက်ကြ၏။ မိမိမလိုသောဟင်း စသည်ကို ထည့်ရန် အနားရောက်လာလျှင် “မလို”ဟူသော အထိမ်းအမှတ်ဖြင့် လက်ကိုကာ၍ ပြုကြ၏။ “အလံ-အလံ” = “တော်ပြီ-တော်ပြီ”ဟု နှုတ်ဖြင့်သော်လည်း တားမြစ်ကြ၏။ ထိုသို့ တားမြစ်လျှင် ပဝါရိတ်သင့်သည်ဟု ခေါ်၏။
### ပဝါရိတ်သင့်ရန် အင်္ဂါငါးတန်
ပဝါရိတ်သင့်ရန် အင်္ဂါငါးတန် ရှိသည်။၎င်းအင်္ဂါ (၅) မျိုးမှာ-

(၁) ဘုဉ်းပေးနေဆဲ၊ စားသောက်၍ မပြီးသေး ဖြစ်ခြင်း၊ 

(၂) ဘောဇဉ်(၅) ပါးအနက် တစ်ပါးပါးကို ဘုဉ်းပေးနေခြင်း၊

(၃) ကပ်သူက (၂) တောင့်ထွာ ဟတ္ထပါသ်အတွင်းသို့ ဝင်ရောက်ခြင်း၊ (ဟတ္ထပါသ်ပြင်ဘက်က မေးသည်ကို ပယ်သော်လည်း ပဝါရိတ် မသင့်ပါ)

(၄) ဆောင်ယူခိုက်ဖြစ်ခြင်း၊ (လက်မြှောက်၍ ဆောင်ယူထားခိုက်ကို ပယ်မှ ပဝါရိတ်သင့်သည်၊ “ယူမလား”ဟု နှုတ်ဖြင့်မေးသည်ကို ပယ်ရာ၌ ပဝါရိတ် မသင့်ပါ	

(၅) ကိုယ်နှုတ်ဖြင့် ပယ်ခြင်းတို့ ဖြစ်သည်။ (လက်ကာခြင်း၊ ခေါင်းရမ်းခြင်း စသော ကိုယ် အမူအရာ၊ တော်ပြီ၊ မထည့်နှင့် စသော နှုတ်အမူအရာဖြင့် ပယ်ပြစ်မှ ပဝါရိတ်သင့်သည်)

အထက်ပါ အင်္ဂါ(၅) ပါးနှင့် ညီညွတ်၍ ပဝါရိတ် သင့်ပြီးသော ရဟန်းတော်သည် ပဝါရိတ်သင့်ရုံဖြင့် မည်သည့် အာပတ်မျှ မသင့်သေး။ ထိုင်လျက် ပဝါရိတ် သင့်လျှင် ထိုထိုင်ခြင်း ဣရိယာပုထ်ကို မဖျက်သေးဘဲ ဆက်၍ ဘုဉ်းပေးနိုင်၏။ လမ်းသွားရင်း စားနေခိုက် ပဝါရိတ် သင့်ပြန်လျှင်လည်း သွားခြင်း ဣရိယာပုထ်ကို မဖျက်ဘဲ မဝမချင်း ဘုဉ်းပေးနိုင် သေး၏။ ပဝါရိတ် သင့်ပြီး၍ ဣရိယာပုထ် ပြောင်းလွှဲပြီးနောက်ကား အတိရိတ်ဝိနည်းကံ မပြုဘဲ ခဲဖွယ်ဘောဇဉ်များကို မစားကောင်းတော့ပေ။

### ကပ္ပိယတို့ သတိပြုဖွယ် အချက်များ
ဤနေရာ၌ ကပ္ပိယကာရကတို့ သတိပြုဖွယ် အချက်တို့ ပေါ်ပေါက်လာ၏။ သံဃာတော်တို့ကို ဆွမ်းကပ်ရာ၌ ဆွမ်းဘုဉ်းပေးနေကြစဉ် ဆွမ်းလိုက်မှု၊ ဟင်းလိုက်မှု၊ ဟင်းရည် ထပ်ဖြည့်မှု စသည်တို့ကို ပြုလုပ်ကြရသည်။ ထိုသို့ ပြုလုပ်ရာ၌ ရှေးဦးစွာ သံဃာတော်တို့အား “ဆွမ်း အလိုရှိပါသလား ဘုရား”ဟု နှုတ်ဖြင့် မေးပြီးမှ အလိုရှိလျှင် သင့်လျော်ရုံ အလွန် မများလွန်းစေဘဲ ထည့်ပေးကြရသည်။ ဆွမ်းဟင်းများကို ထပ်မံ ဖြည့်စွက်ရန် လိုက်ကြရာ၌ ရှေးဦးစွာ လက်ဖြင့် မကော်မခပ်သေးဘဲ နှုတ်ဖြင့် မေးလျှောက်ပြီးမှသာ ထည့်သင့်သည်။ နှစ်တောင့်ထွာဟတ္ထပါသ် အပြင်ဘက်က နေ၍သော်လည်း မေးလျှောက်သင့်ပေသည်။ သံဃာတော်တို့ အပြစ် ကင်းစင်ရေးအတွက် ကြိုးပမ်းဆောင်ရွက်ရပေမည်။ ဆွမ်း ဆက်ကပ်ရာ၌ ဘုဉ်းပေးစေလိုသော စေတနာဖြင့် လိုသည် မလိုသည်ကို မမေးမြန်းဘဲ ဆွမ်း၊ ဆွမ်းဟင်းတို့ကို လိုက်တတ်ကြသည်။ ထိုအခါ ရဟန်းတော်က တားမြစ်ပါလျှင် ပဝါရိတ်သင့်သည်။ လို မလို ရှေးဦးစွာ မေးပြီးလျှင် လိုမှ လိုက်သင့်သည်။ 
## ကိုးကား
ချွတ်ပြင် အစုအပြုံလိုက် သတ်ဖြတ်မှု

**ချွတ်ပြင် အစုလိုက်အပြုံလိုက် သတ်ဖြတ်မှု**သည် မြန်မာ တပ်မတော် (ကြည်း)နှင့်  လက်နက်ကိုင်များ၏ သတ်ဖြတ်မှုဖြစ်ပြီး ရခိုင်ပြည်နယ်၊ ချွတ်ပြင်ကျေးရွာတွင် ၂၀၁၇ ခုနှစ် ဩဂုတ်လ ၂၅ ရက်နေ့က ဖြစ်ပွားခဲ့သည်။ ထိုနေ့မှာပင် အာရကန်ရိုဟင်ဂျာ ကယ်တင်ရေးတပ်မတော် (ARSA) အဖွဲ့က ဘင်္ဂလားဒေ့ရှ်-မြန်မာနယ်စပ်ရှိ လုံခြုံရေးတပ်ဖွဲ့များအား တိုက်ခိုက်ခဲ့သည်။ လူ့အခွင့်အရေးစောင့်ကြည့်ရေးအဖွဲ့ က ထုတ်ပြန်သော အသက်ရှင်ကျန်ရစ်သူများထံမှ မုဒိမ်းမှု နှင့် သတ်ဖြတ်ခြင်းဆိုင်ရာ မှတ်တမ်းများကို အသေးစိတ်ဖော်ပြသည့် အစီရင်ခံစာကို ထုတ်ပြန်ပြီးနောက် ယင်းဖြစ်ရပ်သည် ထင်ရှားလာခဲ့သည်။

## နောက်ခံ 
ရိုဟင်ဂျာလူမျိုးများသည် မြန်မာနိုင်ငံ ရခိုင်ပြည်နယ် မြောက်ပိုင်းတွင် အဓိကနေထိုင်ကြပြီး ကမ္ဘာပေါ်တွင် နှိပ်စက်ညှဉ်းပန်းမှုအရှိဆုံး လူနည်းစုများထဲမှ တစ်ခုအဖြစ် သတ်မှတ်ခံထားရသူများ ဖြစ်သည်။ မြန်မာနိုင်ငံတွင် ရိုဟင်ဂျာများကို နှိပ်စက်ညှဉ်းပန်းမှုသည် ၁၉၇၀ ဆယ်စုနှစ်ကတည်းက ဖြစ်သည်။ ထိုအချိန်မှစ၍ ရိုဟင်ဂျာလူမျိုးများသည် အစိုးရနှင့် အမျိုးသားရေးဝါဒီ ဗုဒ္ဓဘာသာဝင် များ၏ နှိပ်စက်ညှဉ်းပန်းမှုရာ ပစ်မှတ်အနေဖြင့် ဖြစ်လာခဲ့သည်။ နိုင်ငံတွင်းရှိ ဘာသာရေးအုပ်စုအမျိုးမျိုးကြား တင်းမာမှုများအပေါ် ယခင်စစ်အစိုးရများက မကြာခဏ အမြတ်ထုတ်လေ့ရှိသည်။  ၂၀၀၅ ခုနှစ်တွင် ကုလသမဂ္ဂဒုက္ခသည်များဆိုင်ရာ မဟာမင်းကြီးရုံးသည် ဘင်္ဂလားဒေ့ရှ်နိုင်ငံမှ ရိုဟင်ဂျာများ နေရပ်ပြန်ရေးတွင် အကူအညီပေးခဲ့သော်လည်း ဒုက္ခသည်စခန်းများတွင် လူ့အခွင့်အရေးချိုးဖောက်မှု စွပ်စွဲချက်များသည် ယင်းကြိုးပမ်းမှုကို ခြိမ်းခြောက်ခဲ့သည်။ ၂၀၁၂ ခုနှစ်တွင် လူမျိုးရေးအဓိကရုဏ်းများ ဖြစ်ပွားပြီးနောက် ၂၀၁၅ ခုနှစ်က ဒုက္ခသည်စခန်းများတွင်  ရိုဟင်ဂျာ ၁၄၀,၀၀၀ ခန့် ကျန်ရှိနေခဲ့သည်။

၂၀၁၇ ခုနှစ် ဩဂုတ်လ ၂၅ ရက်နေ့တွင် အာရကန်ရိုဟင်ဂျာ ကယ်တင်ရေးတပ်မတော် (ARSA) မှ လုံခြုံရေး တပ်ဖွဲ့ဝင် များအား အကြီးစား တိုက်ခိုက်မှုများ ပြုလုပ်ခဲ့ပြီးနောက် မြန်မာ အစိုးရမှ နယ်မြေရှင်းလင်းရေး  စစ်ဆင်ရေးများကို ချွတ်ပြင်ရွာတွင် အပါအဝင် ပြုလုပ်ခဲ့သည်။

## အစုအပြုံလိုက် သတ်ဖြတ်မှု 
၂၀၁၇ ခုနှစ် ဩဂုတ်လ ၂၅ ရက်နေ့တွင် ARSA ၏ တိုက်ခိုက်မှုအပြီး တစ်ရက်အကြာ ၂၀၁၇ ခုနှစ် ဩဂုတ်လ ၂၆ ရက်နေ့တွင် ချွတ်ပြင်ရွာအား မြန်မာလုံခြုံရေးတပ်ဖွဲ့ဝင်များနှင့် ဒေသခံ ရခိုင်လူမျိုးများက ဖျက်စီးခဲ့ကြောင်း မျက်မြင်သက်သေများ၏ ပြောကြားချက်အရ သိရသည်။ ရွာမပျက်စီးမီတွင် လုံခြုံရေးတပ်ဖွဲ့ဝင်များက ရိုဟင်ဂျာအမျိုးသမီးများကို ခြိမ်းခြောက်အဓမ္မပြုကျင့်ခဲ့သည်ဟု စွပ်စွဲခဲ့သလို ရိုဟင်ဂျာအမျိုးသားများကို ARSA သံသယရှိသူအဖြစ် သတ်ဖြတ်ခြင်း သို့မဟုတ် ဖမ်းဆီးခဲ့သည်။ ၂၀၁၇ ခုနှစ် စက်တင်ဘာလတွင် သေဆုံးမှုအရေအတွက်မှာ ၁၃၀ ရှိကြောင်းအစီရင်ခံခဲ့သည်။ ၂၀၁၈ ခုနှစ် မေလတွင် ချွတ်ပြင်ရွာအတွင်း အကြမ်းဖက်မှုကြောင့် နောက်ဆုံးရရှိသည့် သေဆုံးမှုအရေအတွက်မှာ ၃၈၅ ဦး ဖြစ်သည်။ ၂၀၁၇ ခုနှစ် စက်တင်ဘာလ ၁၆ ရက်နေ့တွင် ထုတ်ပြန်ခဲ့သည့် ဂြိုဟ်တုဓာတ်ပုံများအရ ချွတ်ပြင်ရွာသည် လုံးဝမီးလောင်ကျွမ်းသွားကြောင်း တွေ့ရှိရသည်။

## ဆက်စပ်ဖတ်ရှုရန် 
* မြန်မာနိုင်ငံတွင် ဖြစ်ပွားခဲ့သော အစုအပြုံလိုက် သတ်ဖြတ်မှုများ

## ကိုးကား 
ကဏ္ဍ:မြန်မာနိုင်ငံ၏ ပြည်တွင်းပဋိပက္ခများ
တပ်မတော်ကွန်ပျူတာနှင့်နည်းပညာသိပ္ပံ

ရှမ်းပြည်တောင်ပိုင်း ဟိုပုန်းမြို့တွင်ဖွင့်လှစ်ထားသည်။ ၃ နှစ်တက်ရောက်ရပြီး AGTI ဘွဲပေးအပ်သည်။

## ကိုးကား 
ကဏ္ဍ:မြန်မာနိုင်ငံရှိ စစ်ဖက်ဆိုင်ရာ တက္ကသိုလ်နှင့်ကောလိပ်များ
ကဏ္ဍ:မြန်မာနိုင်ငံရှိ နည်းပညာတက္ကသိုလ်များ
ကဏ္ဍ:ရှမ်းပြည်နယ်အတွင်းရှိ တက္ကသိုလ်များ
တိုဝဒကန်

**တိုဝဒကန်** (十和田湖, Towada-ko)  သည် ဂျပန်နိုင်ငံရှိ ကန်တစ်ခု ဖြစ်ပြီး ဟွန်းရှူးကျွန်းတွင် အကြီးဆုံးကန်လည်း ဖြစ်သည်။ အအိုမိုရိနှင့် အခိတစီရင်စုများ၏ နယ်နိမိတ်အကြားတွင် တည်ရှိသည်။ ကန်သည် ပင်လယ်ရေမျက်နှာပြင်အထက်  ၄၀၀ မီတာ (၁၀၇၃ ပေ) ရှိပြီး ကန်၏ အနက်မှာ ၃၂၇ မီတာ (၁၀၇၃ ပေ) ရှိသည်။ ကန်၏ မျက်နှာပြင်ဧရိယာသည် ၆၁.၁ စတုရန်းကီလိုမီတာ ရှိသည်။ တိုဝဒကန်သည် ဂျပန်နိုင်ငံ၏ ၁၂ ခုမြောက် အကြီးဆုံးကန် ဖြစ်သည်။ ကန်သည် နက်သဖြင့် ရေပြင်အရောင်မှာ အပြာရောင် တောက်နေသည်။ ကန်၏ ပုံသဏ္ဌာန်သည် အကြမ်းအားဖြင့် လုံးဝန်းသည့်ပုံစံ ဖြစ်သည်။ ဤကန်သည် ခရီးသွားသူများအကြား ထင်ရှားသည့်နေရာတစ်ခု ဖြစ်သည်။

## တည်နေရာ
တိုဝဒကန်သည် ခန့်မှန်းခြေအားဖြင့် တိုကျို၏ အရှေ့မြောက်ဘက် ၅၄၀ ကီလိုမီတာ (၃၄၀ မိုင်) အကွာတွင် တည်ရှိသည်။ ဤကန်သည် တိုဝဒမြို့၊ အအိုမိုရိနှင့် ခိုဆကမြို့များကို ခွဲခြားထားက တည်ရှိနေသည်။ ဤကန်သည် တိုဝဒ-ဟခိမန်တိုင်အမျိုးသားဥယျာဉ်၏ မြောက်ဘက်အစိတ်အပိုင်းတစ်ခုလည်း ဖြစ်သည်။

## ပြင်ပလင့်များ
* Towada - Japan Meteorological Agency 
*  - Japan Meteorological Agency
* Towada - Geological Survey of Japan
* 

## ကိုးကား
ကဏ္ဍ:ဂျပန်နိုင်ငံရှိ ရေကန်များ
သံဃိက

သံဃာအား စွန့်လှူအပ်သော ပစ္စည်း၊ သံဃာပိုင်သော ပစ္စည်းကို သံဃိကဟု ခေါ်ပါသည်။

ဝိနည်းဒေသနာတော်၌- (၁) သမ္မုခီဘူတသံဃိက (၂) အာရာမဋ္ဌသံဃိက (၃) စတုဒ္ဒိသာသံဃိက (၄) ဂတဂတသံဃိကဟူ၍ သံဃိက (၄)မျိုး (၄)ပါး ခွဲခြားလာရှိ၏။ ဤဝိနည်းဒေသနာတော်လာ သံဃိက (၄)မျိုးမှာ အလှူဒါယကာတို့အတွက် မဟုတ်၊ သံဃိကအလှူ (၇)ပါးသာလျှင် ဒါယကာတို့အတွက် ဖြစ်သည်။ ဝိနည်းတော်လာ သံဃိက (၄)ပါးမှာ အလှူခံရဟန်းတို့အတွက်သာ ပစ္စည်းသိမ်းပိုက် ပိုင်ဆိုင်ခွင့်ကို စွဲ၍ ခွဲခြားခြင်းဖြစ်သည်၊ ထိုတွင်-
## မျက်မှောက်ရှိ သံဃာ
(၁) မြို့တွင်း ရွာတွင်း၌ ရဟန်း အနည်းအများ ကြွရောက်ရှိနေရာ သင်္ကန်း လာရောက်လှူဒါန်းသူက (သံဃဿ ဒေမ) အရိယာပုဂ္ဂိုလ် အပေါင်းတည်းဟူသော သံဃာတော်အား လှူပါ၏ဟု ဆို၍ သံဃာ့ဂုဏ်ကို အာရုံပြုကာ လှူဒါန်းသွားခဲ့လျှင်၊ ထိုသင်္ကန်းကို အရိယာသံဃာအားလုံး နှံ့စပ်အောင်လိုက်၍ ဝေဘန်နိုင်မည် မဟုတ်သောကြောင့် (လှူရာဌာနက မြို့တွင်း ရွာတွင်း ဖြစ်သည့်အတွက်) မျက်မှောက်ရှိ သံဃာများသာ ဝေဘန်၍ ယူအပ်၏၊ ဝေဘန်ရာ၌ မျက်မှောက်ရှိ သံဃာစု ဝေဘန်၍ ယူအပ်သောကြောင့် ဤသံဃိကမျိုးကို သမ္မုခီဘူတသံဃိကဟု ခေါ်သည်။ (သမ္မုခီဘူတ = မျက်မှောက်ဖြစ်၍နေသော၊ သံဃိက = သံဃာ၏ဥစ္စာ။)

မည်သည့်ကျောင်းတိုက်ရှိ သံဃာအား လှူမည် သံဃာအတွက် ဆောက်လုပ်မည် စသည်ဖြင့် အလှူရှင်က နှုတ်မြွတ်ပြောဆိုဘူးလျှင် သို့မဟုတ် လက်ဖြင့် ပြဘူးလျှင် သံဃာသို့ ညွှတ်စေသည် မည်၏။ ထိုသို့ နှုတ်မြွက်ပြောဆိုပြီး သည်မှ စ၍ သံဃာ့ထံသို့ ပစ္စည်းမရောက်သေးသော်လည်း သံဃိကပစ္စည်းဟု ဆိုနိုင်ပါသည်။ ထိုသံဃိကပစ္စည်းကို မိမိ၏ ပုဂ္ဂလိကပစ္စည်းဖြစ်အောင် မကြိုးစားရပါ၊ ထိုသို့ သံဃာ့ထံ ညွှတ်ပြီးသော လာဘ်လာဘဖြစ်နေလျှင် မိမိ မယ်တော်၏ ပစ္စည်းပင်ဖြစ်ပါစေ မိမိထံသို့ မညွှတ်စေ ကောင်းပါ။ ညွှတ်စေလျှင် အာပတ်သင့်ပါသည်။ 

## လာဘ်ညွှတ်စေမှုနှင့် ပတ်သက်၍ သိမှတ်ဖွယ် 
သံဃိကလာဘ်လာဘကို မိမိထံသို့ မညွှတ်စေ ကောင်းသကဲ့သို့ပင် အခြားသောပုဂ္ဂိုလ်တစ်ဦးဦးအား ညွှတ်စေ ရာ၌လည်း အပြစ်ရှိပါသည်။ 

အခြားသံဃာသို့ ညွှတ်ပြီးသော လာဘ်လာဘကို နောက်ထပ် အခြားကျောင်းတိုက်ရှိ သံဃာ သို့ဖြစ်စေ၊ စေတီသို့ဖြစ်စေ ညွတ်လျှင်လည်း အပြစ်ရှိလေသည်၊ 

ရဟန်းတော်တို့လာဘ်လာဘကို သံဃာစေတီနှင့် အခြား တစ်ဦးဦးသို့ ညွှတ်စေလျှင်လည်း အပြစ်ရှိပါသည်။ 

“မည်သည့်နေရာ၌ လှူသင့်ပါသနည်း”ဟု တိုင်ပင်လာလျှင်ကား မိမိသဘောအတိုင်း ညွှန်ပြကောင်းပါ၏။ 

သို့ဖြစ်၍ ကပ္ပိယကာရကတို့သည် အပ်စပ်သော ကျောင်း အိပ်ရာ နေရာတို့ကို လှူဒါန်းနိုင်အောင် အသိဉာဏ်ဖြင့် ချိန်ဆ၍ ကူညီပံ့ပိုးရပေမည်။ 

## ကိုးကား
ဉာတိပဝါရိတ

## ဆွေမျိုးဉာတိများ
ရဟန်းတော်တို့သည် မိမိအတွက် လိုအပ်သောဆွမ်း သင်္ကန်း ကျောင်း ဆေး ပစ္စည်း(၄) ပါးတို့ကို တောင်းရမ်း အလှူခံ၍ မသုံးဆောင်ကောင်းပေ။ **တောင်းရမ်းခြင်းသည် ရဟန်းတော်တို့အလုပ် မဟုတ်ပေ၊ ရဟန်းတော်တို့သည် အလှူခံပုဂ္ဂိုလ်သာဖြစ်သည်၊ ကာယဝိညတ်ဖြင့် ဆွမ်းခံကြွနိုင်၊ ဆွမ်းရပ်နိုင်သော်လည်း ဝစီဝိညတ်ဖြင့် ဆွမ်းတောင်း၍ မစားကောင်းပေ၊** စေတနာ သဒ္ဓါထက်သန်သူတို့က လှူဒါန်းမှသာ ခံယူသုံးဆောင်နိုင်ပေသည်။ ဤသည်မှာ ရဟန်းတော်တို့သည် တောင်းစားသူများ မဟုတ်ကြောင်း ပေါ်လွင်လေသည်။ ရဟန်းတော်တို့သည် မိမိနှင့် ဆွေမျိုးဉာတိတော်စပ် သူများထံတွင်ကား ပစ္စည်းလေးပါး လိုအပ်လျှင် တောင်းခံ နိုင်သည်။ သို့ဖြစ်၍ ဆွေ(၇) ဆက် မျိုး(၇) ဆက်အကြောင်း အနည်းငယ် ဖော်ပြလိုပေသည်။ 

**ဉာယတိတိ ဉာတိ**-အတွင်းသားဟု သိအပ်သောကြောင့် ဉာတိဟု ခေါ်၏၊ မိမိ၏ အတွင်းသား သွေးသားတော်စပ်သူကို ဉာတိ (ဆွေမျိုး) ဟု ခေါ်၏။ ဆွေ(၇) ဆက် မျိုး(၇) ဆက် ရှိသည်။ “ဘ၊ ဘိုး၊ ဘေး၊ ဘီ၊ ဘင်၊ ဘောင်၊ ဘော့”ဟု မိမိအထက် ဆွေမျိုး (၇) ဆက်ရှိ၏။ “သား၊ မြေး၊ မြစ်၊ တီ၊ တွတ်၊ ကျွတ်၊ ဆက်”ဟု မိမိအောက် ဆွေမျိုး (၇) ဆက်ရှိ၏။ 	

ဤသို့ ဆွေ(၇) ဆက်၊ မျိုး(၇) ဆက်တွင် အထက် အောက် မပါဝင်သူ၊ သွေးသားချင်းဆက်သွယ်၍ မရနိုင်သူကို “အညာတိက”ဟု ခေါ်၏။ သား၏မယားနှင့် ထိုမယားဘက်မှ ဆက်သွယ်လာသူတို့သည် ယခုအခါ၌ လူ့လောကတွင် ဆွေမျိုး ဟု အသိအမှတ်ပြုရသော်လည်း ဝိနည်းတော်အရ ဆွေမျိုး မဟုတ်ကြပေ၊ **မိမိ၏ ဇနီးဟောင်းနှင့် ဇနီးဘက်မှ ဆွေမျိုးများလည်း ရဟန်းဖြစ်သူအတွက် ဆွေမျိုး မဟုတ်ကြပေ။** 

ဆွေမျိုးဉာတိတို့သည် ဝိနည်းကြောင်းအရ အလှူခံ ထိုက်သူများ ဖြစ်ကြသဖြင့် ... ကပ္ပိယကာရကတို့သည်လည်း ဆွေမျိုးဉာတိအကြောင်းကို သိထားသင့်ပေသည်။ အညာတကဝိညတ္တိသိက္ခာပုဒ်အရ ဆွေမျိုးဉာတိတော်စပ်သူနှင့် ပဝါရိတ ဖိတ်ကြားထားသူများထံ သင်္ကန်းအလှူခံနိုင်သည်။ သူပေါဒနဝိညတ္တိသိက္ခာပုဒ်အရ ဆွမ်း၊ ဟင်းများကိုလည်း တောင်းနိုင် အလှူခံနိုင်သည်။ 

## ပစ္စည်းလေးပါး ဖိတ်ကြားထားပါ
ဝိနည်းသိက္ခာပုဒ်တော်အရ ဉာတိ၊ ပဝါရိတတို့ထံ သင်္ကန်း ဆွမ်းအလှူခံနိုင်သောအခါမျိုးလည်း ရှိတတ်ပါသည်။ ဉာတိမှာမူ မိမိ၏ သွေးသားရင်းချာတော်စပ်သူဖြစ်သဖြင့် တောင်းရမ်း၍ အပြစ် မဖြစ်သကဲ့သို့ပင် ရဟန်းတော်တို့အား “အလိုရှိသောအခါ ဆွမ်း၊ သင်္ကန်း၊ ကျောင်း၊ ဆေး ပစ္စည်းလေးပါးကို တောင်းတော်မူပါ၊ အလိုရှိရာ အလှူခံတော်မူပါ၊ တပည့်တော် စွမ်းအားအလျောက် လှူဒါန်းပါမည်ဘုရား”ဟု လျှောက်ထားသူကို ပဝါရိတ (ဖိတ်မန်ထားသူ၊ ပစ္စည်းလေးပါးဖြင့် ဖိတ်ကြားထားသူ၊ **ပစ္စည်းလေးပါးဒကာ**)ဟု ခေါ်၏။ 

ဤသို့ ပစ္စည်းလေးပါးဖြင့် ဖိတ်ကြားထားသူသည် ဝိနည်းအရာဝယ် ဉာတိဆွေမျိုးရင်းချာနှင့် တူညီသွားလေသည်။ ရဟန်းတော်များ အလိုရှိသောအခါ အလှူခံနိုင်၊ တောင်းရမ်း နှုတ်မြွတ်နိုင်ခွင့် ရရှိသွားလေသည်။ ဒကာအနေဖြင့်လည်း မိမိဖိတ်မန်ထားသော ရဟန်းတော်များအတွက် ပစ္စည်းလေးပါး ကြိုးစား လှူဒါန်းနေရသဖြင့် ထာဝရကုသိုလ် တိုးပွားနေသည်။ သို့ဖြစ်၍ ဒကာဒကာမများသည် ပစ္စည်းလေးပါး ဖိတ်ကြားထားသူ ဖြစ်လာရန်အတွက် ကပ္ပိယကာရကတို့က ကူညီသင့်လှပေသည်။ 

ဆွေမျိုးနှင့် ဖိတ်ကြားထားသူ အတူတူ ဖြစ်သည်ဟု ဆိုသော်လည်း အနည်းငယ် သတိပြုစရာ ရှိသေးသည်။ ဖိတ်ကြားထားသူသည် ပစ္စည်း(၄) ပါးအနက် တစ်မျိုးကို ဖိတ်လျှင် တစ်မျိုးသာတောင်းရသည်။ **ဆွမ်းဖိတ်လျှင် ဆွမ်းသာ တောင်းကောင်းသည်၊ အားလုံးဖိတ်မှ အားလုံး တောင်းကောင်းသည်၊ ဖိတ်သူတို့ အကြည်ညိုပျက်မှန်း သိလျှင်မူ မတောင်းကောင်းတော့ပေ။** 
## ကိုးကား
သန်းဆွေ (သံတူကြောင်းကွဲ)

**သန်းဆွေ** အမည်ရှိ လူပုဂ္ဂိုလ်များမှာ

* သန်းဆွေ (ဝန်ကြီး) - ၂၂ ဦးမြောက် မြန်မာနိုင်ငံ နိုင်ငံခြားရေးဝန်ကြီး
* သန်းဆွေ (စာရေးဆရာ) - စာရေးဆရာ၊ အယ်ဒီတာ၊ တေးရေး
* မောင်သန်းဆွေ (ထားဝယ်) - စာရေးဆရာ
* သန်းဆွေ (ပါမောက္ခ) - မြန်မာစာပါမောက္ခ
အန်အက်စ်ယူ အင်ဂျင်လုပ်ငန်းစု

**အန်အက်စ်ယူ အင်ဂျင်လုပ်ငန်းစု** () သို့မဟုတ် အန်အက်စ်ယူ သည် ၁၈၇၃ ခုနှစ်တွင် တည်ထောင်ခဲ့သော ဂျာမန်မော်တော်ကားထုတ်လုပ်သူဖြစ်သည်။ ကုမ္ပဏီသည် ကားမော်တော်ဆိုင်ကယ်များနှင့် စက်ဘီးနင်းစက်များကို ထုတ်လုပ်ခဲ့သည်။ ဗော့စ်ဝဂ္ဂန် အုပ်စု မှ ၁၉၆၉ ခုနှစ်တွင် ဝယ်ယူခဲ့ပြီး ဗော့စ်ဝဂ္ဂန် သည် အန်အက်စ်ယူကို အော်တို သမဂ္ဂ နှင့် ပေါင်းစည်းကာ အော်ဒီ-အန်အက်စ်ယူ အော်တို သမဂ္ဂ (Audi NSU Auto Union AG) ကို ဖန်တီးကာ နောက်ပိုင်းတွင် အော်ဒီ ဖြစ်လာခဲ့သည်။ အန်အက်စ်ယူ ဟူသောအမည်သည် အန်အက်စ်ယူ တည်ရှိရာမြို့ "နက်ကာဆူလ်မ်" ၏အတိုကောက်မှ အစပြုလာသည်။

## ကိုးကား
မာဒါဘော့ဆွာ့ဖ်မြို့

**မာဒါဘော့ဆွာ့ဖ်မြို့** (;  ; ) သည် ချက်သမ္မတနိုင်ငံ၊ ဗဟိုဘိုဟီးမီးယန်းဒေသရှိ မြို့တစ်မြို့ဖြစ်သည်။ လူဦးရေမှာ ၄၂,၀၀၀ ခန့်ရှိသည်။

မာဒါဘော့ဆွာ့ဖ်မြို့သည် ဒေသတွင်းတွင် ဒုတိယလူဦးရေအများဆုံးမြို့ဖြစ်သည်။ ၎င်းသည် စကိုဒါအော်တို ကုမ္ပဏီ၏ကျေးဇူးကြောင့် ချက်မော်တော်ယာဉ်လုပ်ငန်း၏ အဓိကဗဟိုချက်ဖြစ်ကာ ချက်စက်မှုလုပ်ငန်း၏ ဗဟိုလည်း ဖြစ်သည်။။ သမိုင်းဝင်မြို့လယ်ကို ကောင်းစွာထိန်းသိမ်းထားပြီး မြို့ပြအထိမ်းအမှတ်ဇုန် အဖြစ် ဥပဒေဖြင့် ကာကွယ်ထားသည်။

## ကိုးကား 
ကဏ္ဍ:ချက်သမ္မတနိုင်ငံရှိ မြို့များ
အမှတ်(၂) ခြေလျင်တပ်ရင်း

အမှတ်(၂) ခြေလျင်တပ်ရင်း

ခလရ(၂)သည် အမှတ်(၄၄) တပ်မဌာနချုပ် လက်အောက်ခံ ဖြစ်ပြီး ကျိုက်ထိုမြို့၌ တည်ရှိသော တပ်ရင်းတစ်ရင်းလဲဖြစ်သည်။

ကဏ္ဍ:ခြေလျင်တပ်ရင်းများ
မောဟ

## မောဟ၏ လက္ခဏာ၊ ရသစသည်
မောဟသည် ပညာမျက်စိ ကန်းသည်၏ အဖြစ်လျှင် အမှတ်**လက္ခဏာ**ရှိ၏။ တရား သဘောကို အမှန်အကန်အတိုင်း မမြင်အောင် ဖုံးလွှမ်းခြင်းသဘောသည် မောဟ၏ ထူးခြားသော အမှတ်အသားတည်း။ တစ်နည်းအားဖြင့် ဉာဏ်၏ ဆန့်ကျင်ဘက်ဖြစ်ခြင်းသည် မောဟ၏ထူးခြားသော အမှတ်အသားတည်း။ ဉာဏ်သည် တရားသဘောကို အမှန်အတိုင်း မြင်၏၊ မောဟသည် တရားသဘောကို မမှန်မကန် မြင်၏။ 

မောဟသည် ကောင်းစွာ ထိုးထွင်း၍ သိခြင်းငှါ မစွမ်းနိုင်သည်၏ အဖြစ်တည်းဟူသော **သမ္ပတ္တိရသ**ရှိ၏၊ ကောင်းစွာ ထိုးထွင်း၍ သိခြင်းငှါ မစွမ်းနိုင်အောင် ပြုခြင်းကိစ္စရှိ၏။ တစ်နည်းအားဖြင့် အာရုံ၏ သဘောကို ဖုံးလွှမ်းခြင်းကိစ္စရှိ၏။ အာရုံ၏ သဘောကို ထိုးထွင်း၍ မသိမမြင်နိုင်အောင် ဖုံးလွှမ်းထားခြင်းသည် မောဟ၏ကိစ္စတည်း။ 

မသင့်မလျော်သော အကျင့်ကို ရှေးရှုဖြစ်စေတတ်၏။ မောဟဦးစီးလျှင် မသင့်မလျော်သော အကျင့်ကို ကျင့်ကြတော့၏။ ပညာ မျက်စိ ကန်းသည်၏ အဖြစ်ကို ပြုတတ်သော တရားဟု ဉာဏ်အား ရှေးရှုထင်လာတတ်၏။ **(ပစ္စုပဋ္ဌာန်)**

မသင့်မတင့်သော အကြောင်း အနုပါယ လမ်းရိုးမမှန်သော ဥပ္ပထအားဖြင့် နှလုံးသွင်းခြင်းလျှင် နီးသော အကြောင်းရှိ၏။ **(ပဒဋ္ဌာန်)**

## မောဟ၏ အပြစ်များ
အလုံးစုံသော အကုသိုလ်တို့၏ **မူလဘူတ**ဖြစ်၏  

မောဟကြောင့် အမြဲ တွေဝေသော တိရစ္ဆာန်မျိုး၌ ဖြစ်တတ်၏။ 

မှန်သည်ကို မမှန်, မမှန်သည်ကို အမှန်ဟု ယူခြင်းသည် မောဟ၏ သဘောတည်း ။ 

မောဟသည် ကံ ဖြစ်ခြင်း၏ အကြောင်း ဖြစ်၏ ။ 

မောဟကိန်းလာလျှင် သတ္တဝါကို သတ်ခြင်းစသော အကုသိုလ် အမျိုးမျိုး ကျူးလွန် တော့၏ ။ 

မောဟသည် အပြစ်ကြီး၏။ ဖြည်းဖြည်း ကင်းပျောက်၏ ။ 

မောဟသည် အတွင်း အညစ်အကြေး အတွင်း ရန်သူမည်၏ ။ 

မောဟသည် မာရ်၏ စစ်သည်မည်၏ ။ 

မောဟကို မိစ္ဆာဉာဏဟုလည်း သုံးနှုန်း၏ ။ 

အဝတ်တန်ဆာအမျိုးမျိုး ဝတ်ဆင် ထားသော ပရိသတ်ကို ကြည့်ရှုရာ၌ မညီ မညွတ်ရှုလျှင် မောဟဖြစ်တတ်သည် ။ 

မောဟဖြင့် တွေဝေသူသည် မိမိအကျိုးကိုလည်း  ဟုတ်တိုင်း မှန်စွာမသိ၊ သူတစ်ပါးအကျိုးကိုလည်း ဟုတ်တိုင်းမှန်စွာမသိ ။ 

မောဟနှင့်တူသော ကွန်ရက် မည်သည်မရှိ။ (။ 

မောဟသည် အလုံးစုံသော အကုသိုလ်၏ ရှေ့သွား ဖြစ်၏ ။ 

အရတိ တန္ဒီ ဝိဇမ္ဘိတာ-စသည်ကိုမောဟဖြစ်ကြောင်းတရားဟု ဖွင့်ပြကြ၏။ အကျဉ်းချုပ်အားဖြင့် အကြင်တရားကို မှီဝဲသူအား မဖြစ်သေးသော ပညာသည် မဖြစ်၊ ဖြစ်ပြီးသော ပညာသည် ဆုတ်ယုတ်၏၊ ထိုတရားများသည် မောဟဖြစ်ကြောင်း ပင်ဖြစ်၏ ။

အာရုံ၏ သဘောကို ဖုံးလွှမ်းတတ်၍ အမိုက်တိုက်နှင့် တူသောကြောင့် မောဟကို **တမ**-ဟုလည်း ခေါ်သည် ။ 

မောဟသည် နာမရူပပရိဂ္ဂဟဉာဏ် ကင်္ခါဝိတရဏဝိသုဒ္ဓိဉာဏ်တို့၏ ဘေးရန်ဖြစ်၏ ။ 

## မောဟကို ပယ်ပုံ
သိက္ခာ ၃-ပါးကို ကျင့်သူသာ မောဟကင်းပျောက်လိမ့်မည် ။ 

မောဟကြောင့် အမောဟ မဖြစ်နိုင်၊ မောဟကြောင့် မောဟ သာဖြစ်နိုင်၏။ ယင်းမောဟမပယ်ဘဲ အရဟတ္တမဂ် မရနိုင် ။ 

အပါယဂမနီယမောဟကို မပယ်ဘဲ သောတာပတ္တိမဂ် မရနိုင်။ (။ 

မောဟပယ်ဖို့အတွက် ပညာကို ပွားများရမည် ။

အမောဟဖြင့် အပြစ်ကိုဖုံးကွယ်တတ်သော မောဟကို ပယ်၏ ။ 

မောဟသည် **အဝိဇ္ဇာနီဝရဏ** မည်၏၊ အဝိဇ္ဇာနီဝရဏဖြင့် ဖုံးလွှမ်းအပ်သူတို့သည် သိသင့်သိထိုက်သောတရားကို မသိ သည်ဖြစ်၍ သံသရာ ကျင်လည် ကြရ၏။ အပါယဂမနီယ မောဟကို အောက်အောက် မဂ်ဖြင့် ပယ်သတ်၍ ကြွင်းသောမောဟကို အရဟတ္တမဂ်ဖြင့် ပယ်သတ်သည် ။

အမောဟအဇ္ဈာသယဓာတ်ခံရှိသောဘုရားလောင်းများသည် မောဟ၌အပြစ်ကို မြင်ကြ၏ ။ 

မိစ္ဆာအယူရှိသူတို့၏ မိမိ မိမိဆရာဘုရားများ၌ ယုံကြည်ခြင်းသည် သဒ္ဓါမဟုတ်၊ **မိစ္ဆာဓိမောက္ခ**ခေါ် မောဟသာဖြစ်သည် ။ 

## ကိုးကား
Miss Charm

## ပြိုင်ပွဲ
အောက်ဖော်ပြပါ ဇယားသည် Miss Charm၏ အလှမယ်ပြိုင်ပွဲစာရင်းဖြစ်သည်။

## အနိုင်ရရှိသူများ
### Miss Charm တွင်အနိုင်ရရှိသူများစာရင်း
### နိုင်ငံအားဖြင့် အနိုင်ရရှိမှု
### အနိုင်ရရှိသူများ၏ပုံ

### Miss Charm တွင်Runners-Upရရှိသူများ
## References 
ကဏ္ဍ:အလှမယ်ပြိုင်ပွဲများ
ပုလဲ (အဆိုတော်)

**ပုလဲ**သည် (၁၉၈၀)ဝန်းကျင်၌ ထင်ပေါ်ကျော်ကြားခဲ့သော PLAYBOY တေးဂီတအဖွဲ့ဝင်တစ်ဦးဖြစ်ပြီး အဆိုတော်ပလေးဘွိုင်သန်းနိုင်၏ ဇနီး ဖြစ်သလို ဝမ်းကွဲမောင်နှမလည်း တော်စပ်သည်။ ပုလဲ၏မွေးဖွားရာဇာတိမှာ ပြင်ဦးလွင်မြို့ဖြစ်သည်။ ပုလဲ၏အနုပညာရှင်မောင်နှမများမှာ စိန်လွင်၊ ပလေးဘွိုင်သန်းနိုင်၊မြသီတာ၊ပီတာဘတူ၊တိုနီဘတူ၊ ပီတာဘသိန်း၊တင်အောင်မိုး၊နှင်းနှင်းအေး၊သန်းသန်းနွယ်၊ခင်မြတ်မူ၊တက္ကသိုလ်အေးမောင်၊ခင်နုရီတို့ဖြစ်ကြသည်။ ပုလဲသည် ပလေးဘွိုင်သန်းနိုင် နှင့် ဆွေဇင်ထိုက်တို့ပါဝင်သရုပ်ဆောင်ထားသော *အချစ်လှေ*ရုပ် ရှင်ဇာတ်ကား၌ အထူးဧည့်သည်သရုပ်ဆောင်အနေဖြင့် ပါဝင်ခဲ့သည်။

ပုလဲသည် *ရွှေပုလဲငွေပုလဲ*၊ *ပတ္တမြားပုလဲနီလာပုလဲ*စသည့် တစ်ကိုယ်တော်အယ်လ်ဘမ်များကို ထုတ်ဝေခဲ့သည်။ ပလေးဘွိုင်သန်းနိုင် နှင့်တွဲဖတ်၍လည်း *ချစ်ရမ္မက်*၊ *မရဲ့မောင်လေး*၊ *မမသဲပညာ*စသည့် အယ်လ်ဘမ်များ ကိုထုတ်ဝေခဲ့သည်။ ပလေးဘွိုင်အဖွဲ့နှင့်တွဲဖတ်၍ *ပလေးဘွိုင် ရဲ့ ပလေးဘွိုင်အမှတ်(၁)၊အမှတ်(၂)* နှင့် *အချစ်လှေ* စသည်အယ်လ်ဘမ်များ၌လည်း တစ်ပုဒ်စနှစ်ပုဒ်စ ပါဝင်သီဆိုခဲ့သည်။ အဆိုတော်ပုလဲသည် ယခုဩစတေးလျနိုင်ငံ၌ မိသားစုဆွေမျိုးများနှင့် အတူ နေထိုင်လျက်ရှိသည်။

## သီဆိုခဲ့သော သီချင်းများ
## ကိုးကား 
ကဏ္ဍ:မြန်မာ အမျိုးသမီး အဆိုတော်များ
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
မီမီဝင်းဖေ

"မီမီဝင်းဖေ"သည်ထင်ရှားသော အမျိုးသမီးတေးသံ ရှင်တစ်ယောက်ဖြစ်၍ မြန်မာပညာရှိ ရွှေပြည်ဦးဘတင် ရဲ့မြေးမဖြစ်ပြီး ဒါရိုက်တာ ဝင်းဖေ၏ သမီးဖြစ်သည်။

၁၉၈၀ ကာလဝန်းကျင်တွင်နာမည်ကျော်ကြားခဲ့သော စိန်လွင်၊ ပလေးဘွိုင်း သန်းနိုင်၊ မြသီတာ၊ ပုလဲ၊ ခင်နုရီ၊ ခင်မောင်ထူး၊ မေခလာ၊ အယ်လ်ခွန်းရီ၊ ထွန်းထွန်း၊ တယ်ရီ၊ ရီတာ စိုးဝင်း၊ ရှယ်လီထွား၊ မင်းမင်းလတ်၊ ဖြူသီ၊ နေနေလှိုင်းဇင်(ယမင်းကြိုင်)၊ ဘိုဘိုဟန်၊ သျှား၊ တက္ကသိုလ်အေးမောင်၊ နွဲ့ယဉ်ဝင်း၊ ကေဂျာနူး၊ တင်မိုးခိုင်၊ အောင်ကိုလတ်၊ နော်လီဇာ၊ ကံ့ကော်တော မျိုးအောင် စသည့် အနုပညာရှင်အကျော်အမော်များပါဝင်သည့် "ပလေးဘွိုင်း (PLAYBOY)" အဖွဲ့နှင့်အတူလက်တွဲကာ တေးသီချင်းများ၊ တေးစီးရီးများ၊ စတိတ်ရှိုးပွဲပေါင်းများစွာကို ကျင်းပသီဆိုပြုလုပ်ခဲ့ကြသည်။

## ကိုးကား 
ကဏ္ဍ:မြန်မာ အမျိုးသမီး အဆိုတော်များ
သီဟတင်စိုး

**သီဟတင်စိုး**(၁၉၆၇/၆၈-၂၁ ဖေဖော်ဝါရီ ၂၀၂၃) သည် မြန်မာ ရုပ်ရှင်နှင့် ဗွီဒီယို ဝါရင့်သရုပ်ဆောင် တစ်ဦး ဖြစ်ကာ ၂၀၀၀ ပြည့်နှစ်တွင် *ငရဲသား *ဇာတ်ကားဖြင့် မြန်မာ့ရုပ်ရှင်ထူးချွန်ဆု (သရုပ်ဆောင်ဆုနှင့် ဒါရိုက်တာဆု)ကို ရရှိခဲ့သည်။ တော်လှန်ရေးဇာတ်ကားများ ရိုက်ကူး သရုပ်ဆောင်ခြင်းဖြင့် ကျော်ကြားလာသည်။ ဇနီးမှာ သရုပ်ဆောင် ဇင်မာဦး ဖြစ်သည်။ ၂၀၂၃ ဖေဖော်ဝါရီ ၂၁ (တနင်္လာ)နေ့တွင် နှလုံးဖောက်ရာ သင်္ကန်းကျွန်းဆေးရုံသို့ ပို့ဆောင်သော ဆေးရုံကားပေါ်တွင် ကွယ်လွန်သည်။ နှလုံးရောဂါဖြင့် ကွယ်လွန်ချိန်တွင် အသက် ၅၅ နှစ် ဖြစ်သည်။

## ကိုးကား
ကဏ္ဍ:၂၀၂၃ ကွယ်လွန်သူများ
ကဏ္ဍ:မွေးဖွားခုနှစ် မသိရှိရသူများ
ကဏ္ဍ:၁၉၇၀ ဆယ်စုနှစ် မွေးဖွားသူများ
ကဏ္ဍ:မြန်မာ အမျိုးသား ရုပ်ရှင်သရုပ်ဆောင်များ
ကဏ္ဍ:မြန်မာ ရုပ်ရှင် ဒါရိုက်တာများ
ဗောက်ဇောလ်

**ဗော်က္ကဆာလ်** (,  ) သည် လန်ဒန်အနောက်တောင်ပိုင်းရှိ ခရိုင်တစ်ခုဖြစ်သည အင်္ဂလန်ရှိ လန်ဒန် မြို့နယ် လမ်ဗက် ၏ တစ်စိတ်တစ်ပိုင်း။ ဗော်က္ကဆာလ် သည် လန်ဒန်ကောင်တီကိုဖန်တီးခဲ့သည့် 1889 ခုနှစ်အထိ မြောင်းမြ ၏တစ်စိတ်တစ်ပိုင်းဖြစ်သည်။ "မြေခွေးခန်းမ" ဟုအမည်ပေးထားသည့် အလယ်ခေတ်အိမ်ကြီးဖြစ်သည့် ဗော်က္ကဆာလ် အတွက် လူသိများလာခဲ့သည်။

ဗော်က္ကဆာလ် သည် ၎င်း၏အမည်ကို ဗော်က္ကဆာလ် ပါလီမန် မဲဆန္ဒနယ်နှင့် ဗော်က္ကဆာလ် မော်တာများ တို့အား ပေးခဲ့သည်။

## ကိုးကား 
## ပြင်ပလင့်များ 
* http://www.vauxhallhistory.org – News, history and information about Vauxhall's history from The Vauxhall Society

ကဏ္ဍ:လန်ဒန်မြို့
အိက်ဇ်-လက်စ်-ဘိန်းစ်

**အိက်ဇ်-လက်စ်-ဘိန်းစ်** (, ; )၊ ဒေသအတွင်း အိက်စ် (Aix) ဟုလူသိများသော နယ်မြေသည် ပြင်သစ်နိုင်ငံအရှေ့တောင်ပိုင်းရှိ ဆာဗိုအီဒေသရှိ ပြင်သစ် မြူနီစပါယ် ဒေသခွဲတစ်ခုဖြစ်သည်။

## ကိုးကား
လီစန်း‌ယောက်

**လီစန်း‌ယောက်** () (မေလ ၈၊ ၁၉၈၃ ဖွား) သည်တောင်ကိုရီးယားသရုပ်ဆောင်ဖြစ်သည်။  သူသည် Sitcom ၏ *Living Among the Rich* (၂၀၁၁-၁၂)၊ မယ်လိုဒရာမာ *The Innocent Man* (၂၀၁၂)၊ *Jang Ok-jung*၊ *Living by Love* (၂၀၁၃) နှင့် စိတ်ကူးယဉ် ဒရာမာ *မင်းတို့အိပ်ပျော်နေခဲ့စဉ်* (၂၀၁၇) ဇာတ်လမ်းတွဲများဖြင့် လူသိများ ထင်ရှားသည်။ အီသည် အပတ်ကုန်ဒရာမာ *A Little Love Never Hurts* (၂၀၁၃) တွင် ပထမဆုံး ‌ခေါင်းဆောင်မင်းသားအဖြစ် ပါဝင်သည်။ အပတ်ကုန် ဒရာမာ *Once Again* (၂၀၂၀) တွင် ယွန်းဂယူဂျင် ဇာတ်ရုပ်ဖြင့် ပရိသတ် လက်ခံအားပေးမှုကို ရရှိသည်။

## ကိုယ်ပိုင်ဘဝ 
အီသည် POSCO နှင့် Dongkuk Steel တို့တွင် အမှုဆောင်ရာထူးများ ထမ်းဆောင်ခဲ့သည့် ကွယ်လွန်သူ စီးပွားရေးလုပ်ငန်းရှင် ကင်ဂျုံဂျင်၏ တစ်ဦးတည်းသော မြေးဖြစ်သည်။   ၂၀၁၃ ဩဂုတ်တွင် ဂုံဟွန်းဂျူနှင့် တစ်နှစ်ခွဲကြာ ဆက်ဆံရေးရှိခဲ့ပြီး အေဂျင်စီတစ်ခုတည်းတွင် လုပ်ဖော်ကိုင်ဖက်များဖြစ်ချိန်တွင် ချစ်သူများ ဖြစ်ခဲ့ကြောင်း ဝန်ခံခဲ့သည်။ ၂၀၁၆ ဩဂုတ်တွင် အေဂျင်စီမှ ကိုယ်ရေးကိုယ်တာကြောင့် လမ်းခွဲသည်ဟု ကြေညာခဲ့သည်။ လမ်းခွဲပြီးနောက် အေဂျင်စီများကို အသီးသီးပြောင်းလဲခဲ့ကြသည်။ 

## ရိုက်ကူးရေး 
### ရုပ်ရှင် 
### ရုပ်သံဇာတ်လမ်းတွဲ 
### ဝဘ်စီးရီး 
### ရုပ်သံရှိုး 
### ဝဘ်ရှိုး 
### အစီအစဉ်မှူး 
## တေးဂီတ 
## သံခန့်အပ်ခြင်း 
* အကျိုးစီးပွားဆန့်ကျင်ရေးအက်ဥပဒေ (  ) အတွက် ပြည်သူ့ဆက်ဆံရေးသံတမန်

## ဆုများနှင့် အမည်စာရင်းများ 
## ကိုးကား 
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:၁၉၈၃ မွေးဖွားသူများ
ကဏ္ဍ:ကိုရီးယားဘာသာစကား ပါဝင်သော ဆောင်းပါးများ
ယွန်းဂျုံဟွန်း

**ယွန်းဂျုံဟွန်း** (; ၁၅ ဖေဖော်ဝါရီ ၁၉၈၄ ဖွား)သည် တောင်ကိုရီးယားသရုပ်ဆောင်ဖြစ်သည်။

## ကိုးကား 
ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ
ကဏ္ဍ:တောင်ကိုရီးယား အမျိုးသား အဆိုတော်များ
ဆိ

**စအီအာထ** သည် 1950 ခုနှစ်တွင် စတင်ထုတ်လုပ်ခဲ့သော စပိန်မော်တော်ကားထုတ်လုပ်သူဖြစ်သည်။ ၎င်းသည် စအီအာထ နှင့် စီယူပရာ့ာ့ရအ အမှတ်တံဆိပ်များအောက်တွင် ၎င်း၏ကားများကို ရောင်းချသည်။ ကုမ္ပဏီသည် ဗော့စ်ဝဂ္ဂန် အုပ်စု ၏ တစ်စိတ်တစ်ပိုင်းဖြစ်သည်။

## ကိုးကား 
ကဏ္ဍ:စပိန်နိုင်ငံ၏ ကုမ္ပဏီများ
ကဏ္ဍ:ကားကုမ္ပဏီများ
ဗဟိုပုံနှိပ်စက်ရုံ

thumb|ဗဟိုပုံနှိပ်စက်ရုံ၏ အရှေ့မျက်နှာစာ မြင်ကွင်းပုံ(၂၀၂၃)
ဗဟိုပုံနှိပ်စက်ရုံသည်  ပြန်ကြားရေးဝန်ကြီးဌာန ပုံနှိပ်ရေးနှင့်ထုတ်ဝေရေးဦးစီးဌာနလက်အောက်တွင် တည်ရှိသည့် စက်ရုံတစ်ရုံဖြစ်သည်။

## တည်နေရာ 
ရန်ကုန်မြို့ ဗိုလ်တထောင်မြို့နယ် ၊ သိမ်ဖြူလမ်းနှင့် အနော်ရထာလမ်းထောင့် တွင်တည်ရှိသည်။ 

### သမိုင်းအကျဉ်း 
ဗဟိုပုံနှိပ်စက်ရုံ ဖြစ်လာမည့် မူလအဆောက်အအုံကို  နာမည်ကျော် စကော့လူမျိုး ဗိသုကာ ဂျွန်ဘာ့ဂ်ရေးဆွဲသည့် အဆောက်အအုံမျက်နှာစာ ဒီဇိုင်းဖြင့် ကိုလိုနီခေတ် ၁၉၀၉ ခုနှစ်က စတင်တည်ဆောက်ကာ ၁၉၁၂ ခုနှစ်တွင် ဆောက်လုပ်ပြီးစီးခဲ့သည်။ထိုအဆောက်အဦထဲ  ဓာတ်လှေကားများ၊ မြင်းဇောင်းများနှင့် ဝန်ထမ်းတန်းလျားများရှိသည်။ မူလက အိန္ဒိယမှတင်သွင်းလာသော စာရေးကိရိယာများ ဖြန့်ချိရာဌာနအဖြစ် အသုံးပြုခဲ့ပြီး နောက်ပိုင်း ဗြိတိသျှအစိုးရ၏ အရေးကြီးစာရွက်စာတမ်းများ ပုံနှိပ်ရာနေရာဖြစ်လာသည်။

လွတ်လပ်ရေးရပြီးနောက်   ဗဟိုပုံနှိပ်စက်ရုံအဖြစ်တိုးချဲ့ကာ  အစိုးရဌာနများအတွက် ပုံနှိပ်မှုများဆောင်ရွက်ခဲ့သည်။ဗဟိုပုံနှိပ်စက်ရုံသည် သန်းခေါင်စာရင်းများနှင့် ပြန်တမ်းများကို ပုံနှိပ်သည့်အပြင်  နိုင်ငံတော်အဆင့် အရေးကြီးစာရွက်စာတမ်းများအား ပုံနှိပ်ထုတ်ဝေရာ၊ သန်းခေါင်စာရင်းနှင့် ပြန်တမ်းများ ပုံနှိပ်ထုတ်ဝေသည်။နောက်ပိုင်း ပြန်ကြားရေးဝန်ကြီးဌာန လက်အောက်ခံ စက်ရုံအဖြစ် သတ်မှတ်လိုက်ပြီး ယခုလက်ရှိတွင် ပုံနှိပ်လုပ်ငန်းများ ဆောင်ရွက်လျှက်ရှိနေသည်။

၂၀၁၅ ခုနှစ်၊ ဩဂုတ်လ ၉ ရက်နေ့တွင် ရန်ကုန်မြို့ပြအမွေအနှစ်အထိမ်းအမှတ် အပြာရောင်ကဗ္ဗည်းပြားကိုတပ်ဆင်၍ ရန်ကုန် မြို့ပြအမွေအနှစ် အဆောက်အအုံအဖြစ် အသိအမှတ်ပြုခဲ့သည်။ 

#### ပြန်ကြားရေးဝန်ကြီးဌာန၊ပုံနှိပ်ရေးနှင့်ထုတ်ဝေရေးဦးစီးဌာနလက်အောက်ရှိ စက်ရုံများ 
# နေပြည်တော်ပုံနှိပ်စက်ရုံ (ဇေယျာသီရိ)
# အထက်မြန်မာပြည် အစိုးရပုံနှိပ်စက်ရုံ (မန္တလေး)
# ဗဟိုပုံနှိပ်စက်ရုံ
# ဖိုတိုလစ်သိုပုံနှိပ်စက်ရုံ
# အောင်ဆန်းပုံနှိပ်စက်ရုံ
# စာပေဗိမာန်ပုံနှိပ်စက်ရုံ
# ဂျီတီစီပုံနှိပ်စက်ရုံ

## ကိုးကား 
ကဏ္ဍ:ပြန်ကြားရေးဝန်ကြီးဌာန
လီရှီမင်

**လီရှီမင်** (ဇန်နဝါရီလ ၂၈ ရက်၊ ၅၉၈ ခုနှစ်၊ ဇူလိုင်လ ၁၀ ရက်၊ ၆၄၉ ခုနှစ်) သည် တရုတ်သမိုင်းတွင် ကျော်ကြားသော နိုင်ငံ့ခေါင်းဆောင်နှင့် စစ်ရေးဗျူဟာမြောက် နှင့် တန်မင်းဆက်၏ ဒုတိယဧကရာဇ်ဖြစ်သည်။

## ကိုးကား
မဟာတူးမြောင်း

မဟာတူးမြောင်း သည် တရုတ်နိုင်ငံရှိ ကမ္ဘာ့ယဉ်ကျေးမှု အမွေအနှစ်တစ်ခုဖြစ်သည်။ မဟာတူးမြောင်း သည် တရုတ်နိုင်ငံ၏ စီးပွားရေး သာယာဝပြောရေးနှင့် တည်ငြိမ်ရေးတွင် အရေးပါသော အခန်းကဏ္ဍမှ ပါဝင်ခဲ့ပြီး ယနေ့တိုင် ဒေသတွင်း ဖလှယ်မှုများ မြှင့်တင်ရာတွင်လည်း အခန်းကဏ္ဍမှ ပါဝင်နေဆဲဖြစ်သည်။

## ကိုးကား
မျိုးမြင့်ဦး

ဦးမျိုးမြင့်ဦးသည်  စွမ်းအင်ဝန်ကြီးဌာန ပြည်ထောင်စုဝန်ကြီး အဖြစ် တာဝန်ထမ်းဆောင်ခဲ့သူဖြစ်သည်။ ၎င်းကို နစကက ၂၀၂၂ခုနှစ် ဩဂုတ် ၅ရက်နေ့တွင် ခန့်အပ်ခဲ့ပြီး   ၂၀၂၃ ဩဂုတ် ၃ရက်နေ့ တွင် အနားပေးခဲ့သည်။    ဦးမျိုးမြင့်ဦးသည် စွမ်းအင်ဝန်ကြီးဌာန နှင့် လျှပ်စစ်နှင့်စွမ်းအင်ဝန်ကြီးဌာန ၊မြန်မာ့ရေနံနှင့်သဘာဝဓာတ်ငွေ့လုပ်ငန်း၏ဦးဆောင်ညွှန်ကြားရေးမှူးအဖြစ်တာဝန်ထမ်းဆောင်ခဲ့သူလည်းဖြစ်သည်။

## ပညာရေးနှင့်အလုပ်အကိုင် 
ဦးမျိုးမြင့်ဦးသည် ရန်ကုန်တက္ကသိုလ် ကျောင်းဆင်းတစ်ဦးဖြစ်သည်။ ဘူမိဗေဒဘာသာဘွဲ့ကို ၁၉၈၁ ခုနှစ်တွင် ရရှိခဲ့သည်။ယင်းနောက် မဟာဘွဲ့ကို ထိုင်းတက္ကသိုလ်မှ ရယူခဲ့သည်။ဦးမျိုးမြင့်ဦးသည် ဗိုလ်လောင်းသင်တန်းသို့ တက်ရောက်ခဲ့သူဖြစ်သည့်အပြင် ဗိုလ်မှူးဘဝဖြင့် အငြိမ်းစားယူကာ မြန်မာ့ရေနံနှင့်သဘာဝဓာတ်ငွေ့လုပ်ငန်း သို့ အစိုးရဝန်ထမ်းအဖြစ် ပြောင်းရွှေ့လာသူလည်းဖြစ်သည်။ ၂၀၁၃ခုနှစ် ဩဂုတ် ၂၂ရက်နေ့တွင်  မြန်မာ့ရေနံနှင့်သဘာဝဓာတ်ငွေ့လုပ်ငန်း ညွှန်ကြားရေးမှူး(ကမ်းလွန်)တာဝန်မှ ဦးဆောင်ညွှန်ကြားရေးမှူးအစမ်းခန့် အဖြစ်သို့လည်းကောင်း၊၂၀၁၄ ဩဂုတ် ၂၈ရက်နေ့တွင် ဦးဆောင်ညွှန်ကြားရေးမှူးအဖြစ်သို့ အတည်ပြုခန့်အပ်ခြင်းကို ခံရသည်။ထိုရာထူးနှင့်ပင် ၂၀၂၀ ဇွန် ၂၃ ရက်တွင် ဝန်ထမ်းအဖြစ်မှ အငြိမ်းစားယူခဲ့သည်။

## ပုဂ္ဂိုလ်ရေးဘဝ 
ဇနီးဖြစ်သူမှာ ဒေါက်တာဥမ္မာမေတင်လှိုင်ဖြစ်ပြီး  သမီးတစ်ဦးရှိသည်။

## ပိတ်ဆို့ခံရမှုများ 
၂၀၂၃ ဇန်နဝါရီ ၃၁ရက်တွင် အမေရိကန်ပြည်ထောင်စု    နှင့် ၂၀၂၃ ခုနှစ် ဖေဖော်ဝါရီ ၂၀ ရက်နေ့တွင် ဥရောပသမဂ္ဂ (EU) တို့က ဦးမျိုးမြင့်ဦးအား ဒဏ်ခတ်ပိတ်ဆို့ အရေးယူမှုစာရင်းတွင် ထည့်သွင်းခဲ့သည်။  

## ဂုဏ်ပြုခံရခြင်း 
၂၀၂၂ ခုနှစ် နိုဝင်ဘာ ၁၇ရက်တွင် ၎င်းကို နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက အမိန့်ကြော်ငြာစာအမှတ် ၂၁၁/ ၂၀၂၂ ဖြင့် စွမ်းဆောင်မှုဆိုင်ရာ ဂုဏ်ထူးဆောင်ဘွဲ့တစ်ခုဖြစ်သည့်  သီရိပျံချီဘွဲ့ကို ချီးမြှင့်အပ်နှင်းခဲ့သည်။ 

## ကိုးကား 
ကဏ္ဍ:မြန်မာနိုင်ငံ ဝန်ကြီးများ
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ဂမိကဝတ်

ခရီးသွားမည့် ရဟန်း, သာမဏေတို့ကို ဂမိက-ပုဂ္ဂိုလ်တို့ဟုခေါ်သည်။ ထိုဂမိက-ပုဂ္ဂိုလ်တို့ ပြုရာသောဝတ်ကို **ဂမိကဝတ်**ဟု ဆိုရသည်။

## ဂမိကပုဂ္ဂိုလ်တို့ ပြုရမည့် ဝတ်များ
ခရီးသွားမည့်ပုဂ္ဂိုလ်တို့သည် သစ်ဘဏ္ဍာ, မြေဘဏ္ဍာတို့ကို မီးတင်းကုပ်၌ဖြစ်စေ၊ လုံခြုံရာတခုခု၌ဖြစ်စေ၊ သိုမှီးထားခဲ့ရခြင်း၊ တံခါးမ, လေသာ တံခါးတို့ကိုပိတ်ရခြင်း၊ ကျောင်းကိုကြည့်ရှုလိုက်ပါ၊ တပည့်တော်ဘယ်ကို သွားဦးမည်ဟု ပန်ကြား၍ ဖဲသွားရခြင်း၊ ပန်ကြားရာ၌ ရဟန်းမရှိလျှင် သာမဏေ၊ သာမဏေ မရှိလျှင် အာရာမ်စောင့်တို့ကို ပန်ကြားရမည်၊ ပန်ကြားစရာ မရှိခဲ့လျှင် ကျောင်းတိုက် လေးခု၌ ညောင်စောင်းထား၍ အပေါ်၌ထပ်ပြီးညောင်စောင်းအင်းပျဉ် အဆင့်ဆင့်တင်၍ ကျောင်းအိပ်ရာများ စုပုံထားလျက် သစ်ဘဏ္ဍာ, မြေဘဏ္ဍာတို့ကို သိမ်းဆည်းခြင်းကို ပြု၍ တံခါးမလေသာတံခါးတို့ကို ပိတ်ပြီး ဖဲသွားခြင်း၊ ကျောင်း မိုး မလုံခဲ့သော် စွမ်းနိုင်လျှင် မိုးရခြင်း၊ မိုးစရာ သက်ကယ် စသည်ရှိခဲ့လျှင် ဝိနည်းနှင့် လျော်အောင် ကြောင့်ကြပြုရခြင်း၊ မိမိ ကြောင့်ကြကြောင့် မိုးလုံလျှင် ကောင်း၏၊ မလုံလျှင် ကျောက်ဂူလိုဏ်စသည်တို့၌ ကျောက် တုံးခံပြီး ရှေးနည်းအတူ သိုမှီး၍ တံခါးများပိတ်၍ ဖဲသွားရခြင်း၊ ကျောင်း၌ ဘယ်နည်းနှင့်မျှ မိုးမစိုအောင် မထားနိုင်လျှင် ရွာသို့ ဆောင်နိုင်ပါက ဆောင်ထားရခြင်း၊ မဆောင်နိုင်လျှင် ဆောင်ထားဖို့ ကြောင့်ကြပြု, ကြောင့်ကြပြုသော်လည်း မစွမ်းနိုင်ခဲ့အံ့၊ မိုးမလုံသော ကျောင်း၌ထားခဲ့လျှင် အပေါ်မှဆွေး၍ကျသော ပစ္စည်းတို့ကြောင့်အင်္ဂါတို့ ပျက်စီးမည်ဖြစ်၍ လွင်တီးခေါင်၌ ကျောက်တုံးလေးခုခံ၍ ရှေးနည်း အတိုင်း သိုမှီးသိမ်းဆည်း၍ မြက်သစ်ပင်တို့ဖြင့် ဖုံးလွှမ်းပြီး ဖဲသွား ရာသည်။

## မှတ်ချက် 
သစ်သားဖြင့်ပြုလုပ်သော ခုတင်, ကုလားထိုင်, စားပွဲ, ဘီဒိုစသည် ဝတ္ထုများကို သစ်ဘဏ္ဍာခေါ်သည်၊ မြေဖြင့် ပြုလုပ် ရသော ချိုးရေအိုး, သောက်ရေအိုး, ကရား, ထွေးခံ, အင်တုံ စသည်တို့ကို မြေဘဏ္ဍာဟု ခေါ်သည်။

## ကိုးကား
အနုမောဒနာဝတ်

ကျောင်းတိုက်တွင်းမှာဖြစ်စေ၊ မြို့ရွာတွင်းမှာဖြစ်စေ၊ ဆွမ်းကျွေးပြီးသောအခါ စသည့်အခါတို့၌ ဒကာ၊ ဒကာမတို့အား ဝမ်းမြောက်ဝမ်းသာ ရှိအောင် တရားဟောခြင်းကို အနုမောဒနာပြုသည်ဟု ခေါ်ဆိုသည်။ (အနု = အဖန်ဖန် + မောဒနာ = ဝမ်းမြောက်စေခြင်း) ထိုအနုမောဒနာ တရားဟောမှု နှင့်စပ်လျင်း၍ ပြုကျင့်အပ်သောကြောင့် **အနုမောဒနာဝတ်** ဟု ဆိုရသည်။

အနု ပုနပ္ပုနံ မေ ဒိယတေ ပမောဒိယတေတိ အနုမောဒနာ၊ ကာ, သာ ဓမ္မကထာ အနုမောဒနာယ ကတ္တဗ္ဗံ ဝတ္တံ အနုမောဒနဝတ္တံ။ (ဝိနယာလင်္ကာရ ဋီကာ)

## အနုမောဒနာ ဝတ်အကျင့်များ
တရားဟောခြင်း အနုမောဒနာပြုမှုသည် အကြီးဆုံးပုဂ္ဂိုလ်၏ တာဝန် ဖြစ်၏။ ထိုကြောင့် အကြီးဆုံးပုဂ္ဂိုလ်သည် စွမ်းနိုင်လျှင် ကိုယ်တိုင် အနုမောဒနပြုရခြင်း၊ မစွမ်းနိုင်လျှင် စွမ်းနိုင်သူ တစ်ပါးပါးကို (သာမဏေလေး ဖြစ်စေ) အနုမောဒနာပြုပါဟု တိုက်တွန်းရခြင်း၊ အကြီးဆုံးပုဂ္ဂိုလ်က မတိုက်တွန်းပဲ မည်သူမျှ အနုမောဒနာ မပြုရ၊ အကြီးဆုံးပုဂ္ဂိုလ် တိုက်တွန်းလျှင် မငြင်းဆန်ဘဲ စွမ်းနိုင်သမျှ ဟောရခြင်း၊ အကြီးဆုံးပုဂ္ဂိုလ်သည် ဝတ္တရားနားမလည်၍ မိမိလည်းမဟော သူတပါးကိုလည်း မတိုက်တွန်းလျှင် စွမ်းနိုင်သောပုဂ္ဂိုလ်က အကြီးဆုံးထံခွင့်ပန်၍ တရားဟောရခြင်း။

## စောင့်ဆိုင်းရခြင်း 
အကြီးဆုံးမထေရ် တရားဟောနေလျှင် ထိုမထေရ် ကြီးအောက် ဝါစဉ်အတိုင်း လေးပါး၊ ငါးပါးစောင့်ဆိုင်းထိုင်နေရမည်။ (စတူဟိ-ပဉ္စဟိ-ဟု ပါဠိတော်၌လာ၍ လေးပါးစောင့်စောင့်၊ ငါးပါးစောင့်စောင့်  ဖြစ်နိုင်သည်။ ငါးပါးထက် ပို၍လည်း စောင့်နိုင်ပါသည်။) အကြီးဆုံး မထေရ်ကြီးအောက်ငယ်သော  အနုထေရ်တရားဟောနေလျှင် အကြီးဆုံး မထေရ်ကြီးနှင့် တရားဟောအနုထေရ်အောက် သုံးပါးတို့ စောင့်ဆိုင်းရမည်၊ ငါးပါးမြောက် ရဟန်းက တရားဟောနေလျှင် အကြီးဆုံး မထေရ်မှစ၍ အကြီးလေးပါးတို့က စောင့်ဆိုင်းရမည်။ ပဉ္စင်းငယ်တစ်ပါးအား တိုက်တွန်း၍ တရားဟောနေလျှင် အကြီးဆုံးမထေရ် အစဉ်အတိုင်း မထေရ်လေးပါးတို့ စောင့်ဆိုင်းရမည်။ (အချုပ်မှာ-တရားဟောပုဂ္ဂိုလ်မှတပါး ကျန်ရစ်သောပုဂ္ဂိုလ်များထဲတွင် အကြီးဆုံးမှစ၍ လေးပါး စောင့်ဆိုင်းရမည်ဟု ဆိုလိုပါသည်။) တရားဟောရဟန်းက အရှင်ဘုရားတို့ ကြွတော်မူကြပါ၊ ငံ့လင့်ဖို့ကိစ္စ မရှိပါဟုဆိုလျှင် မငံ့ဆိုင်းဘဲ ကြွသွားနိုင်ပါသည်။ မဟာထေရ်က တရားဟောရဟန်းကို "ငါ့ရှင် ငါတို့သွားကုန်တော့အံ့" ဟုဆို၍ တရားဟောရဟန်းက ကြွကြပါဘုရားဟု ခွင့်လွှတ်လျှင် ကြွသွားနိုင်၏။ (အဋ္ဌကထာ၌ မဟာထေရေန သာ လာပါသော်လည်း တပါး‌သောပုဂ္ဂိုလ်များလည်း ထို့အတူ ခွင့်တောင်း၍ ခွင့်ပေးသဖြင့်သွားလျှင် အပ်ဖို့ရှိပါသည်။) ရွာပမှုဖြစ်စေ၊ တစ်ကျောင်းကျောင်းမှဖြစ်စေ ငံ့လင့်စောင့်ဆိုင်းနေအံ့ ဟု နှလုံးသွင်းလျှက် ကြွသွားပြီးလျှင် နှလုံးသွင်းရာဌာန ရောက်သောအခါ မိမိ တပည့်များအား ဓမ္မကထိက ပုဂ္ဂိုလ်ကို သင်တို့ ငံ့လင့်နေကြဟု မှာကြား၍ လိုရာ သွားနိုင်သည်ဟု အဋ္ဌကထာဆိုသည်။ စောင့်ဆိုင်းသောသူသည် ထသွားရန် ကိစ္စတစ်စုံတစ်ခု ရှိက အနီးနေပုဂ္ဂိုလ်အား ပန်ကြား၍ ထသွားနိုင်လေသည်။ လူဒါယကာတို့သည် မိမိတို့၏အလိုအားဖြင့် နှစ်သက်ရာတစ်ပါးပါးကို တရားဟောရန် အစောက တောင်းဆိုခဲ့ငြားအံ့၊ ထို ပုဂ္ဂိုလ်သည် မပန်ကြားပဲ တရားဟောခြင်းကြောင့် အပြစ်မရောက်နိုင်၊ တရားဟောနေသူအား စောင့်ဆိုင်းရန်လည်း မထေရ်ကြီး၌ ဝန်မရှိ၊ အများစည်းဝေးကုန်စဉ် အနီးနေသူတို့အား ဟောကြားမည့်တရား၌ လူတို့က တရားဟောရန် တောင်းပန်လျှောက်ထားသော်၊ ထိုဓမ္မကထိကပုဂ္ဂိုလ်သည် မထေရ်ကြီးကို ပန်ကြားအပ်သေး၏၊ မဟာထေရ်သည်လည်း အနုမောဒနာပြုရန် တိုက်တွန်းအပ်သော ရဟန်းကိုသာလျှင် စောင့်ဆိုင်းအပ်ပေသည်။

## ကိုးကား
ဇန္တာဃရဝတ်

ဆီးနှင်းအားကြီး၍ အအေးများသော အရပ်ဒေသတို့၌ ငှက်ဖျား စသော အအေးမိသောရောဂါများ ဖြစ်တတ်၏။ ထိုရောဂါများ မဖြစ်ရအောင် ကိုယ်ခန္ဓ၁၌ ချွေးထွက်၍ အဖွင့်ဓာတ်ရစေခြင်းငှာ မီးဖိုပါသော ရေချိုးအိမ်များကို ဆောက်လုပ်ကြရ၏၊ ထို ရေချိုးအိမ် ကျောင်းငယ်ကို ဇန္တာဃရ ဇရုံးအိမ်ဟု ခေါ်သည်၊ (ဇံ=ကိုယ်ကို+တာ=စောင့်ရှောက်သော ဆေးအကျိုးငှါ+ ဃရ=ပြုအိမ်)ထို ဇရုံးအိမ်ကို ချွေးအောင်းရာ အရပ်ဟုလည်း ဆိုနိုင်သည်။

ဇန္တာဃရဉှိ နာမ ဟိမပါတဗဟုလေသု ဒေသေသု တပ္ပစ္စယရောဂပီဠာဒိနိဝါရဏတ္ထံ သရီရသေဒါပနဋ္ဌာနံ။ (ဝိ-ဋီ)

ထိုဇရုံးအိမ်၌ ပြုကျင့်သော ဝတ်ဖြစ်သောကြောင့် ဇန္တာဃရဝတ်ဟု ခေါ်သည်။

## ဇန္တာဃရဝတ်များ
ချွေးဇရုံးအိမ်သို့ ရှေးဦးစွာသွားသူသည် ပြာများနေအံ့၊ ပြာကိုစွန့်ပစ်ရခြင်း၊ ချွေးဇရုံးအိမ် အကျည်, ပရိဝုဏ်, တံခါးမုခ်, ချွေးဇရုံးဇရပ်တို့၌ အမှိုက်ရှိအံ့၊ တံမြက်လှည်းရခြင်း၊ ရေချိုးကသယ်မှုန့်ကို စုရုံးလုံးထွေး ရခြင်း၊ မြေညက်ကို ရေဆွတ်ရခြင်း၊ (ချွေးဇရုံးအိမ်ထဲ ဝင်သောအခါ မီးပူခံနိုင်ရန် မျက်နှာကို သုတ်လိမ်းရန်အတွက် မြေညက် ရေဆွတ်၍ ထားရလေသည်။) ရေထည့်သော စကျဉ်း, စည်ပိုင်းစသည်၌ ရေသွန်းလောင်း ရခြင်း၊ မြေညက်ဖြင့် မျက်နှာလိမ်းကျံ၍ ရှေ့ဘက် နောက်ဘက်မှ ဖုံးလွှမ်းလျက် ဇရုံးအိမ်ထဲသို့ ဝင်ရခြင်း၊ မထေရ်ကြီးကို တိုးဝှေ့၍ မနေရခြင်း၊ သီတင်းငယ်ကို နေရာဖြင့် မတားမြစ်ရခြင်း၊ စွမ်းနိုင်အံ့ မထေရ်ကြီးအား ချေးတွန်းပေးရခြင်း၊ (ဤ၌ ချွေးဇရုံးအိမ်ကား မှောင်မိုက်နေသဖြင့် အများအပြား တပြိုင်တည်းဝင်၍ သင်္ကန်းများ ချထား၍ မီးမပူအောင် မျက်နှာ မြေညက်လိမ်းကျံခါ ခန္ဓာကိုယ်၌ အလိုရှိသလောက် ချွေးထွက် စေပြီးလျှင် ဆပ်ပြာ ကသယ်မှုန့် စသည်တို့ဖြင့် ပွတ်တိုက်ကြ၍ နောင်ခါ ရေချိုးကြမည်ဖြစ်သောကြောင့် မထေရ်ကြီးများအားစွမ်းနိုင်က ဤ၌ပင် ချေးတွန်းပေးရခြင်း ဝတ်ကိုဆိုလေသည်။) ဇရုံးအိမ်မှ ထွက်သောအခါ ဇရုံးအိမ်ခင်း အင်းပျဉ်ကိုယူ၍ရှေ့အတူဖုံးလွှမ်းလျက် ထွက်ရခြင်း၊ အပြင်ရေချိုးရာ၌လည်းစွမ်းနိုင်လျှင် မထေရ်ကြီးတို့အား ချေးတွန်းပေးရခြင်း၊ မထေရ်ကြီးတို့၏ ရှေ့ဘက် အထက်ဘက်က ရေမချိုးရခြင်း၊ ရေချိုးရာမှ တက်သူသည် ရေချိုးဆင်းသူအား ရှောင်၍ လမ်းပေးရခြင်း၊ နောက်ဆုံး ဇရုံးအိမ်မှ ထွက်သူသည် ဇရုံးအိမ်၌ ညွှန်ဗွက် ထနေအံ့၊ ဆေးကြော သုတ်သင်ရခြင်း၊ မြေညက်ထည့်သော ခွက်စကျင်းတို့ကို ရေဆေးရခြင်း၊ ဇရုံးအင်းပျဉ်ကို သိမ်းဆည်းရခြင်း၊ မီးငြိမ်းသတ်ခြင်း၊ တံခါးပိတ်ခြင်း အမှုတို့ကိုပြု၍ ဖဲသွားရခြင်း။”

ဇန္တာဃရဝတ် မှတ်သားဖွယ် ပြီး၏။

## ကိုးကား
သဒ္ဓိဝိဟာရိကဝတ်

ဥပဇ္ဈာယ်ယူထားသော တပည့်ကို သဒ္ဓိဝိဟာရိက အတူနေ တပည့်ဟု ခေါ်သည်။ (သဒ္ဓိ=အတူ+ဝိဟာရိက=နေလေ့ရှိသူ) ဥပဇ္ဈာယ်ဆရာ အပေါ်၌ တပည့်ကသာ ဝတ်ပြုရသည် မဟုတ်သေး၊ ဥပဇ္ဈာယ်ဆရာ ကလည်း သဒ္ဓိဝိဟာရိက တပည့်များ အပေါ်၌ ပြုရသေးသည်။ ထိုသို့ သဒ္ဓိဝိဟာရိက တပည့်၌ ဥပဇ္ဈာယ်ဆရာသည် ပြုအပ်သော ဝတ်ဖြစ်သောကြောင့် **သဒ္ဓိဝိဟာရိကဝတ်**ဟု ဆိုရသည်။

## သဒ္ဓိဝိဟာရိက ဝတ်များ
ဥပဇ္ဈာယ်ဆရာသည် သဒ္ဓိဝိဟာရိက တပည့်အား စာချပေးရခြင်း၊ ဆုံးမဩဝါဒ ပေးရခြင်း၊ မသင့်တော်ရာ၌ ကံမြစ်ခြင်းတို့ဖြင့် ချီးမြှောက် ထောက်ပံ့ရခြင်း၊ သပိတ်, သင်္ကန်းစသော ပရိက္ခရာမရှိခဲ့လျှင် ဥပဇ္ဈာယ်က ပေးသောအားဖြင့် ချီးမြှောက်ရခြင်း၊ ပေးစရာ အပိုမရှိလျှင် ဘယ်လို နည်းဖြင့် ငါ့တပည့် သပိတ်, သင်္ကန်း စသည် ရှိပါအံ့နည်းဟု ကြောင့်ကြ အားထုတ်ရခြင်း၊ တပည့် မကျန်းမာ ဖျားနာသောအခါ၌ တံပူပေး ရခြင်း၊ မျက်နှာသစ်ရေ ပေးရခြင်း၊ ယာဂုပေးရခြင်း၊ တပည့်နေရာ အမှိုက်ရှုပ်လျှင် လှည်းရခြင်းစသောဝတ်များကို တပည့်က ဆရာအပေါ်၌ အမြဲပြုရသကဲ့သို့ ဆရာကလည်း တပည့်အပေါ်မှာ ပြုရပေသည်။

အမှာ ဥပဇ္ဈာယဝတ်၌ တံပူပေးရခြင်းမှစ ရေမရှိလျှင် သန့်သက်ရေအိုး၌ ထည့်ရခြင်းတိုင်အောင် ဥပဇ္ဈာယ်က ပြန်ပြုရမည်ဟု ဆိုလိုသည်။ သဒ္ဓိဝိဟာရိက တပည့် သာသနာတော်၌ မမွေ့လျော်ခ် လည်းကောင်း၊ ကုက္ကုစ္စဖြစ်ခဲ့သော်လည်းကောင်း၊ ဒိဋ္ဌိအယူ ယူသော်လည်းကောင်း (တပည့်က ပယ်ဖျောက်ပုံ နည်းအတိုင်း) ဥပဇ္ဈာယ်က အခါမရွေး ပယ်ဖျောက်ရခြင်း၊ သံဃာဒိသိသ်သို့ ရောက်ခြင်းနှင့် စပ်သော ကိစ္စ, တဇ္ဇနီယ စသော ကံပြုရေးနှင့် စပ်သောကိစ္စ အဝဝတို့၌ လွတ်ငြိမ်း ပေါ့လျော့ ချမ်းသာမှု ရအောင် အားထုတ်ပြုလုပ်ရခြင်း၊ သင်္ကန်းဖွပ်ပုံ, ချုပ်ပုံ, ဆိုးပုံတို့ကို ညွှန်ပြသင်ပေးရခြင်း သူတပါးအား ညွှန်ပြစေရခြင်း၊ သဒ္ဓိဝိဟာရိက တပည့် မကျန်းမာခဲ့သော် အသက်ထက်ဆုံး ဥပဇ္ဈာယ်က လုပ်ကျွေးပြုစုရခြင်း၊ ငံ့လင့်၍ အခြားမသွားရခြင်း၊ ပြုစုသူရှိအံ့၊ ဆေးရှာပေး၍ သင့်အား ထိုသူပြုလတ္တံ့ဟု ဆို၍ ဖဲသွားနိုင်၏။

သဒ္ဓိဝိဟာရိကဝတ် မှတ်သားဖွယ် ပြီးပြီ။

## ကိုးကား
အန္တေဝါသိကဝတ်

ဆရာတို့၏ အနီးနေ တပည့်များကို အန္တေဝါသိကဟု ခေါ်သည်။ (အန္တေ=အနီး၌+ဝါသိက =နေသူ) ဆရာ၌သာ တပည့်တို့က ပြုစုရသော ဝတ်ရှိသည် မဟုတ်သေး၊ တပည့်တို့၌လည်း ဆရာတို့က ပြုစုရသောဝတ် ရှိသည်သာ၊ ထိုသို့အန္တေဝါသိက တပည့်လေးပါးတို့၌ ဆရာလေးပါးတို့က ပြုရသော ဝတ်ဖြစ်သောကြောင့် **အန္တေဝါသိကဝတ်**ဟု ဆိုသည်။ ထို အန္တေဝါသိက ဝတ်ပြုပုံတို့မှာ သဒ္ဓိဝိဟာရိက တပည့်၌ ဥပဇ္ဈာယ်က ပြုရသော သဒ္ဓိဝိဟာရိကဝတ်ပြုပုံအတိုင်း ဘုရားရှင် ဟောထားလေသည်။

## ဆရာလေးပါးအစဉ်
၁။ နိဿယာစရိယ=နိဿယည်းပေးဆရာ။

၂။ ပဗ္ဗဇ္ဇာစရိယ=သရဏဂုံပေး၍ ရှင်ပြုပေးဆရာ။

၃။ ဥပသမ္ပဒါစရိယ=ကမ္မဝါစာဖတ်၍ ပဉ္စင်းပြုပေးတဲ့ဆရာ။

၄။ ဓမ္မာစရိယ=စာချပေးဆရာ။

## တပည့်လေးပါးအစဉ်
၁။ နိဿယန္တေဝါသိက=နိဿယည်းယူတပည့်။

၂။ ပဗ္ဗဇ္ဇန္တေဝါသိက=ရှင်ပြုပေးအပ်တဲ့တပည့်။

၃။ ဥပသမ္ပဒန္တေဝါသိက=ပဉ္စင်းပြုပေးအပ်တဲ့တပည့်။

၄။ ဓမ္မန္တေဝါသိက=စာသင်ယူတပည့် ။ 

## ဆရာတပည့်အစဉ်ဟပ်ယူ
၁။ နိဿယာစရိယ-နိဿယည်းဆရာနှင့် နိဿယန္တေဝါသိကတပည့်တို့သည်လည်းကောင်း။

၂။ ဓမ္မာစရိယ=စာချဆရာနှင့် ဓမ္မန္တေဝါသိက စာသင် တပည့်တို့သည်လည်းကောင်း၊ (အနီးနေသောအခါ၌သာလျှင် အချင်းချင်း ဝတ်ပြုကြရမည်၊ မနေလျှင် မပြု၍ အပြစ်မရှိ။)

၃။ ပဗ္ဗဇ္ဇာစရိယ= ရှင်ပြုဆရာနှင့် ပဗ္ဗဇ္ဇန္တေဝါသိက တပည့်တို့သည်လည်းကောင်း။

၄။ ဥပသမ္ပဒါစရိယ=ပဉ္စင်းပြုပေးဆရာနှင့် ဥပသမ္ပဒန္တေဝါသိကတပည့်တို့သည်လည်းကောင်း တသက်ပတ်လုံး ဝတ်ပြုတာဝန် ရှိကြသည်ဟု မှတ်။

## ဆရာလေးပါးနှင့် တပည့်လေးပါးတို့၌ တဦးနှင့်တဦး ဝတ်မပြုပဲနေမိက အပြစ်လွတ်အောင် ဘယ်သို့ပြုသင့်သလဲ?
ဥပဇ္ဈာယ်ဆရာနှင့် သဒ္ဓိဝိဟာရိက တပည့်တို့နည်းတူ အချင်းချင်း ခွင့်လွှတ်ထားပါက ဝတ်မပြုမိ၍ အပြစ်မရောက်နိုင်ပါ၊ (ဥပဇ္ဈာယ်ယူခန်းကို ပြန်ရှု။)

## ဧတာနိ စ သဗ္ဗေသံ သဗ္ဗဒါ စ ယထာရဟံ စရိတဗ္ဗာနိ-ဟူသော ဝတ်ပိုင်းစကား၏ အဓိပ္ပာယ် ဘယ်လိုလဲ?
ဆိုခဲ့သော ဝတ်တဆယ့်လေးပါးတို့ကို ရဟန်း, သာမဏေ အားလုံးတို့သည် အခါခပ်သိမ်း အချိန်မရွေး ထိုက်သင့်လျော်သလို ကျင့်ထိုက်သည်။ ကျင့်ရမည်၊ ကျင့်ပါလေဟု ဆိုလိုသည်၊ ဤ၌ သဗ္ဗဒါ ပုဒ်ဖြင့် ထိုဝတ်တို့ကို အချိန်ကာလရွေးမနေရဟု ပြသည်။ ၈၂-ပါးသော မဟာဝတ်တို့ကား တဇ္ဇနီယကံပြုသောအခါ စသည်မျိုး၌သာ ပြုရသည်၊ အခါရွေးရ သေးသည်။

ဒွေ အသီတိ မဟာဝတ္တာနိ ပန တဇ္ဇနီယကမ္မကတာဒိကာလေယေဝ စရိတဗ္ဗာနိ၊ န သဗ္ဗဒါ။ (ဝိ-ဋီ)

## ကိုးကား
အာစရိယဝတ်

အနီးနေ အန္တေဝါသိက တပည့်တို့သည် လွန်စွာ လုပ်ကျွေးအပ်သောကြောင့် ဆရာလေးပါးကို အာစရိယဟုခေါ်သည် (အာ= အလွန်+ စရိယ = လုပ်ကျွေးအပ် - လုပ်ကျွေးထိုက်သူ) ထို ဆရာလေးပါးတို့၌ တပည့် လေးပါးတို့က ပြုကျင့်အပ်သောဝတ် ဖြစ်လေသောကြောင့် **အာစရိယဝတ်**ဟုဆိုသည်။ ထိုအာစရိယဝတ် ပြုကျင့်ပုံ အမျိုးမျိုးသည် ဥပဇ္ဈာယဝတ်တို့၌ သဒ္ဓိဝိဟာရိကဝတ် တပည့်တို့က ပြုကျင့်ပုံ အမျိုးမျိုးနှင့် ထပ်တူ ဘုရားရှင် ဟောကြားတော်မူခဲ့ပေသည်။ အမည်မျှ ထူးသည်။ “နာမမတ္တမေဝ ဟေတ္ထ နာနံ”(ဝိနယသင်္ဂဟ-ထာ) သို့သော် အဋ္ဌကထာ၌ နိဿယည်းလွတ်သော တပည့်, မလွတ်သော တပည့်ဟု နှစ်မျိုးခွဲခြား၍ မလွတ်သော တပည့်တို့သာ ဆရာတို့နှင့် ဝိသဘာဂ သဘောမတူဘဲ သူအား ဆရာမပန်ကြားပဲ သပိတ်ပေးခြင်း စသည်ကိုပြုလျှင် အာပတ် သင့်၍ နိဿယည်းလွတ်သူတို့ အာပတ်မသင့်ဟု ဆို၏။

ဧကစ္စဿ ပတ္တဒါနတော ပဋ္ဌာယ အမုတ္တနိဿယဿေဝ အာပတ္တိ။ (ဝိနယသင်္ဂဟ-ထာ)

အစမှစ၍ သင်္ကန်းဆိုးခန်း တိုင်အောင် ဝတ်ကို နိဿယည်း လွတ်မလွတ် အားလုံး တပည့်လေးပါး မပြုကျင့်လျှင် အာပတ်, ဒဏ်သင့် သည်ဟု အဋ္ဌကထာဆိုသည်၊ ဆရာလေးပါးနှင့် တပည့်လေးပါးနောက်၌ တွဲ၍ ပြအံ့။

အာစရိယဝတ် မှတ်သားဖွယ် ပြီး၏။

## ကိုးကား
ကယဝိက္ကယ

## ကပ္ပိယကာရကနှင့် ဈေးဝယ်ခြင်း
မြတ်စွာဘုရားရှင်သည် ရွှေငွေတို့ကို လက်ခံခြင်း၊ မိမိ ကိုယ်ထိလက်ရောက် တိုက်ရိုက် လက်ခံထားသော အလှူခံထားသော ငွေဖြင့် ကိုယ်တိုင်ဖြစ်စေ၊ ကပ္ပိယကို ခိုင်း၍ဖြစ်စေ ဈေးသည် စသူတို့၏ ဆွမ်း သင်္ကန်း ကျောင်း ဆေး ပစ္စည်းများကို လဲလှယ်ခြင်း၊ ဝယ်ယူခြင်းတို့ကို တားမြစ်တော်မူသည်။ ကယဝိက္ကယသိက္ခာပုဒ်တော်ဖြင့် ပစ္စည်းမျိုးစုံ ရောင်းခြင်းဝယ်ခြင်း အရောင်းအဝယ် အလုပ်ကို တားမြစ်တော်မူသည်။ 

## အလိုရှိကြောင်းသာ ပြောပါ
ကပ္ပိယဖြင့် ဈေးဆိုင်သို့ သွားပြီး သင်္ကန်းဝယ်ပေးပါ၊ သပိတ်ဝယ်ပေးပါဟု မပြောကောင်းပေ၊ ဤသင်္ကန်း အလိုရှိသည်၊ စာအုပ်အလိုရှိသည် စသည်ဖြင့် အလိုရှိကြောင်းကိုသာ ပြောကောင်းသည်၊ ကပ္ပိယကို ဘာဝယ်ပေးပါဟု ခိုင်းလျှင် ကိုယ်တိုင်ဝယ်သည်နှင့် အတူတူပင် ဖြစ်၏။

## မအပ်သောလဲနည်း
ဈေးသည် ... စသူတို့အထံ၌ ရှိသောပစ္စည်းကို မိမိမှာရှိသော သင်္ကန်း ဖိနပ်စသည်ဖြင့် လဲလှယ်ယူလိုလျှင် မိမိကိုယ်တိုင် “ဤသင်္ကန်းဖြင့် ထိုသပိတ်ကို ပေးပါ” ဟူ၍ လည်းကောင်း၊ “ဤသင်္ကန်းကိုယူလော့၊ ထိုသပိတ်ကို ပေးလော့”ဟူ၍လည်းကောင်း ပြောဆို၍ မလဲလှယ် ကောင်းပေ။ ဤသို့ လဲလှယ်သောစကားမျိုးကို ပြော၍ကား လူ့ပစ္စည်းမှန်လျှင် မိဘပစ္စည်းကိုပင် မလဲကောင်းပေ။

## အပ်သောလဲနည်း
“ဈေးသည်ထံက ထိုသပိတ်ကို လိုချင်သည်၊ ဤ သင်္ကန်းဖြင့် လဲပေးစမ်း”ဟုကား ကပ္ပိယလုပ်သူကို ပြောကောင်းသည်၊ ကျောင်းသား ကပ္ပိယမရှိလျှင် မိမိကိုယ်တိုင် ဈေးဆိုင်သို့သွား၍ ဈေးသည်မှတပါး ဈေးသည်၏သားသမီး စသူကိုပင် “ငါ့မှာသင်္ကန်းရှိသည်၊ ဤသင်္ကန်းဖြင့် ထိုသပိတ်ကို လဲပေးပါ”ဟု စေခိုင်း၍ လဲကောင်း၏။ မည်သည့်နည်း နှင့်မျှ ကပ္ပိယရှာမရလျှင်သို့မဟုတ် ကပ္ပိယ မရှာလိုလျှင် ဈေးသည်ထံ သွား၍-

“ငါ့မှာ ဤသင်္ကန်းရှိသည်၊ သင်္ကန်းတော့ အသုံး မကျပါ၊ သပိတ်သာ လိုပါသည်”ဟု ပြောရာ ဈေးသည်က သင်္ကန်းကိုယူ၍ သပိတ်ကိုပေးလိုက်လျှင် ထိုသပိတ် အပ်၏၊ ဤနည်းဖြင့် ဈေးသည်များထံ အပ်သောပစ္စည်းဖြင့် လဲယူ နည်းကို သတိပြုရပေမည်။ အရောင်းအဝယ်ကိစ္စကို မြတ်စွာဘုရား လိုလားတော်မမူသဖြင့် မဖြစ်မနေ ဆောင်ရွက် ရသောအခါ ကပ္ပိယကာရကတို့နှင့် ဈေးဝယ်ခြင်းသည် အကောင်းဆုံး အပြစ်အကင်းဆုံး ဖြစ်ပေသည်။

## ခိုင်းစေရာ၌ အပ် မအပ်
တောင်းရမ်း စားသောက်နေသော စားကြွင်း စားနှင့် လက်သမား စသူကို မြင်၍ “ဤထမင်းကို စားပြီးလျှင် ဆိုးရည်ခေါက် ခွါပေးစမ်းလော့၊ ကျောင်းကို ပြုပြင်ပေးစမ်းလော့”စသည်ဖြင့် ခိုင်းရာ၌ အာပတ်သင့်သည်။ ထိုသို့ ခိုင်းစေသည့်အတွက် ဆိုးရည်ခေါက်စသော ပစ္စည်းတစုံတရာရလျှင် ထိုပစ္စည်းပါ စွန့်ရ၏။ ကျောင်းပြင်၊ ခေါင်းရိတ်ခိုင်းခြင်းစသည်၌ ပစ္စည်းတစုံတရာမရလျှင် အာပတ်ကိုသာ ဒေသနာပြောရမည်။ “ထမင်းကိုစားပြီးလျှင် အလုပ်လုပ်”ဟု တဆက်တည်း (တစ်ခွန်းတည်း)မပြောဘဲ-

“ဤထမင်းကို စားလော့၊ ဤအလုပ်ကို လုပ်လော့”ဟု စကားနှစ်ဝါကျခွဲ၍ ပြောဆိုစေခိုင်းလျှင်မူ အပ်ပါ၏။

## ကိုးကား